qundao/data-zh-poetry huggingface dataset:
赠道昭荣膺冠带
作者：佘翔
朝代：明

我家三洲环大海，深山秀色长不改。中有伊人抱幽贞，木石与居齐畏垒。念母当年矢柏舟，遗脤呵护不胜愁。拟学代耕窃升斗，劬劳万一何能酬。感激慈闱不逮养，谒铨何心装北上。栖迟丘壑以穷年，捧檄毛生作何状。自曾大父寿而昌，簪缨两世有辉光。自分虽然甘草莽，雁门冠盖焉能忘。一命初承欢此日，谒庙趋跄仪秩秩。有子能文称国珍，会见明时偿万镒。华堂奕世生春色。
赠郑观察
作者：佘翔
朝代：明

封书早奏建章宫，揽辔闽中职事雄。使者还持三尺法，行人争避五花骢。分屯远近筹边策，转饷东南煮海功。匣里惭非明月璧，凭君一盼气如虹。
赠郡侯陆公奏最
作者：佘翔
朝代：明

三载分符奏九重，官曹旧属大司农。政和海上来神雀，名起云间识士龙。大楚雄风移七泽，全闽膏雨遍千峰。悬知早晚徵黄诏，曳履还闻长乐钟。三楚才名迥不群，汉廷治行孰如君。南方地僻停千骑，北阙天遥恋五云。乐奏幔亭鸾凤曲，佩摇剑浦斗牛文。自怜偃蹇山中者，日听讴歌醉夕曛。
赠郡侯陆公奏最·其一
作者：佘翔
朝代：明

三载分符奏九重，官曹旧属大司农。政和海上来神雀，名起云间识士龙。大楚雄风移七泽，全闽膏雨遍千峰。悬知早晚徵黄诏，曳履还闻长乐钟。
赠郡侯陆公奏最其二
作者：佘翔
朝代：明
体裁：七言律诗

三楚才名迥不群，汉廷治行孰如君。南方地僻停千骑，北阙天遥恋五云。乐奏幔亭鸾凤曲，佩摇剑浦斗牛文。自怜偃蹇山中者，日听讴歌醉夕曛。
赠郭子章左辖
作者：佘翔
朝代：明

岳牧才名动九州，闽藩三载奠金瓯。紫宸万国朝宗日，沧海无波保障秋。望重汾阳膺帝宠，泽深棠树起民讴。即看剑履趋三殿，竹马难留郭细侯。
赠金子鲁开府
作者：佘翔
朝代：明

大楚劳分镇，全闽重策勋。虎符娴妙略，龙剑静妖氛。白羽摇山月，朱旗拂海云。辕门无别事，传檄草雄文。牙帐开青甸，鸾旗下绛霄。星屯平野戍，月涌大江潮。竹箭千章合，桃花万骑骄。治书铃阁暇，清问到渔樵。
赠金子鲁开府·其一
作者：佘翔
朝代：明

大楚劳分镇，全闽重策勋。虎符娴妙略，龙剑静妖氛。白羽摇山月，朱旗拂海云。辕门无别事，传檄草雄文。
赠金子鲁开府其二
作者：佘翔
朝代：明
体裁：五言律诗

牙帐开青甸，鸾旗下绛霄。星屯平野戍，月涌大江潮。竹箭千章合，桃花万骑骄。治书铃阁暇，清问到渔樵。
赠钟羽脩
作者：佘翔
朝代：明

片石移来织女矶，彩毫题处湿苔衣。郢人自挟阳春调，莫怪寻常和者稀。辋川胜事几人同，浓淡分明夺化工。乞得仙厨图一幅，买山何必学支公。
赠钟羽脩·其一
作者：佘翔
朝代：明

片石移来织女矶，彩毫题处湿苔衣。郢人自挟阳春调，莫怪寻常和者稀。
赠钟羽脩其二
作者：佘翔
朝代：明
体裁：七言绝句

辋川胜事几人同，浓淡分明夺化工。乞得仙厨图一幅，买山何必学支公。
赠陈公望长君子卿
作者：佘翔
朝代：明

金羁遥骋帝京尘，雨歇江门柳色新。共睹临池毛是凤，更誇解佩玉为人。星分太乙青藜夜，花映长杨彩笔春。不待青云吹狗监，君王亲问汉词臣。
赠陈少宰公望
作者：佘翔
朝代：明

班高建礼秩春卿，水镜抡才宠圣明。地切南宫分曳履，人当北斗重持衡。谈经虎观天颜动，染翰龙池藻思生。好是平津开阁日，茂陵消渴望金茎。
赠陈尧勋云来阁
作者：佘翔
朝代：明

梅峰山下草堂清，书带参差绕砌生。一自青藜分太乙，彩毫何处不纵横。结屋壶公兴有馀，满床堆得读残书。即今不尽南阳泪，云满空山一草庐。
赠陈尧勋云来阁·其一
作者：佘翔
朝代：明

梅峰山下草堂清，书带参差绕砌生。一自青藜分太乙，彩毫何处不纵横。
赠陈尧勋云来阁其二
作者：佘翔
朝代：明
体裁：七言绝句

结屋壶公兴有馀，满床堆得读残书。即今不尽南阳泪，云满空山一草庐。
赠马聚生
作者：佘翔
朝代：明

大楚雄风起，如云竹马迎。地当闽斥卤，官即汉廷平。荔子香侵阁，壶公翠入城。花关人吏散，坐听鸟嘤嘤。皎皎冰壶月，郡斋乐事多。衣沾萱草色，酒对棣华歌。一雨苏粳稻，长松映薜萝。谢公诗满卷，倘许和羊何。
赠马聚生·其一
作者：佘翔
朝代：明

大楚雄风起，如云竹马迎。地当闽斥卤，官即汉廷平。荔子香侵阁，壶公翠入城。花关人吏散，坐听鸟嘤嘤。
赠马聚生其二
作者：佘翔
朝代：明
体裁：五言律诗

皎皎冰壶月，郡斋乐事多。衣沾萱草色，酒对棣华歌。一雨苏粳稻，长松映薜萝。谢公诗满卷，倘许和羊何。
赠黄启元孝感
作者：佘翔
朝代：明

黄生挺南国，耿耿慕前修。孝恭夙所禀，朝夕何绸缪。有母困床褥，吁天怀百忧。刲股亟进之，而母疾以瘳。刀圭信自取，负米岂其俦。黄生吾小友，嘤鸣雅相求。眷兹无双名，江夏良可侔。愿生长努力，寿母及千秋。
赠黄给谏
作者：佘翔
朝代：明

青琐先朝侍从臣，归来惟与白云亲。汉廷党锢终何事，楚泽离骚合有人。地卜刺桐心自远，歌裁丛桂鬓初新。嗟余亦是耽奇者，问字知君不厌频。
赵仁甫招饮平远台
作者：佘翔
朝代：明

一尊与客醉孤亭，槛外群峰似列屏。最爱风流招白社，还看斗气射青萍。秋深台馆花争发，月落江城酒未醒。寂寞从人嘲不解，侯芭已识太玄经。
赵仁甫招饮芝园仝颜左史李茂才作
作者：佘翔
朝代：明

华亭临曲水，避暑更适宜。日影松阴薄，蝉声阁外迟。寻诗寻竹径，佐酒荐园葵。池上凉风满，何妨倒接䍦。
赵仁甫邀登越王山同王汝存马从甫林天迪赋
作者：佘翔
朝代：明

东风吹微和，古道生芳草。蹇余困旅人，戚戚萦怀抱。朝来听鸣禽，登高谐所好。柳色郁黄金，春衣试鲁缟。款款罄深杯，翩翩裁丽藻。握手且为欢，浮生悲易老。曼倩隐金门，安期栖海岛。仙分各有宜，愿言长自保。
过七里滩呈友人
作者：佘翔
朝代：明

物色空劳下汉庭，羊裘归隐万山青。君看千载销沉后，帝座何如一客星。绣岭参差五月寒，桐江积雨水漫漫。临流欲借东风便，一片帆飞七里滩。
过七里滩呈友人·其一
作者：佘翔
朝代：明

物色空劳下汉庭，羊裘归隐万山青。君看千载销沉后，帝座何如一客星。
过七里滩呈友人·其二
作者：佘翔
朝代：明

绣岭参差五月寒，桐江积雨水漫漫。临流欲借东风便，一片帆飞七里滩。
过兰溪投赠胡元瑞兼柬王元美先生
作者：佘翔
朝代：明

十载交游冷，新从縠水过。上书违北阙，讲道老西河。病久青云薄，愁深白发多。郢人今已矣，雪调向谁歌。
过吴江不及晤周继美叔宗兄弟怅然有怀
作者：佘翔
朝代：明

吴门邂逅岁将残，春水扁舟会面难。却想君家棠棣乐，虹桥明月带愁看。
过曹娥江
作者：佘翔
朝代：明

剡曲青山历几重，曹娥江上夹芙蓉。荒碑寥落千年事，更有何人问蔡邕。
过朱宾徵馆中留酌赋赠同冯彝甫作
作者：佘翔
朝代：明

楚楚陈中彦，明时璧未沽。图书窥二酉，词赋擅三都。乍见神偏合，相过兴不孤。交欢尊酒在，片月映冰壶。
过汪仲淹故居感怀喜见其子无央
作者：佘翔
朝代：明

一入千秋里，白榆感旧游。何年埋玉树，此日邈丹丘。花湿平芜雨，蝉鸣灌木秋。不孤嵇绍在，腰下解吴钩。
过蒙城
作者：佘翔
朝代：明

漆园为吏傲当时，世远风流尚在兹。欲起斯人论物化，梦中蝴蝶许谁知。
过钓台
作者：佘翔
朝代：明

羊裘曾卧白云间，烟水苍苍去不还。回首云台俱寂寞，至今人说富春山。
过龙游怀郑性之
作者：佘翔
朝代：明

远树临江雨乍晴，三衢东去片帆轻。故人何处犹弹铗，不作君家谷口耕。
送丘明华之浙中谒胡参政
作者：佘翔
朝代：明

朔气拥江门，离心那可论。数声寒度雁，双泪暗啼猿。访古严滩下，探奇禹穴存。薇垣知国士，去矣漫销魂。
送了义上人还普陀
作者：佘翔
朝代：明

云中开宝刹，碧海信浮槎。一火空尘劫，诸天护法华。随缘飞片锡，发愿礼三花。从此皈依处，禅心定洛迦。
送友人
作者：佘翔
朝代：明

清朝侍从擅风流，孤愤长怀漆室愁。自是贾生轻绛灌，敢云中散薄殷周。九天鹏翼垂云海，五色龙光射斗牛。薇省花开供坐啸，月明清兴在南楼。
送友人下第归新安
作者：佘翔
朝代：明

文章何事误斯人，消尽黄金白发新。马上不须频下泪，新安秋水待垂纶。
送叶明府入计
作者：佘翔
朝代：明

北望燕山紫气生，翩翩车骑出江城。朝元双舄飞仙令，受计三年宠上卿。峡口寒涛催去鹢，关门残雪映行旌。汉庭经术推高第，国内争传卓鲁名。
送吴公挺之建州
作者：佘翔
朝代：明

君向芝城去，云山望几重。滩声喧黯淡，秋色冷芙蓉。千里怀中剑，扁舟梦里钟。溪头明月好，载酒幔亭峰。
送周士龙入粤兼报黄元白陈尔美
作者：佘翔
朝代：明

寒色拥江天，离魂倍黯然。有怀多琬琰，相赠岂兰荃。啸月嶅山顶，停云瘴海边。同声如有问，生计老逃禅。
送姚巽卿
作者：佘翔
朝代：明

与君携手思悠悠，此日？堪赋远游。莫道他乡无知己，酒人何处不登楼。
送姚巽卿
作者：佘翔
朝代：明
体裁：七言绝句

与君携手思悠悠，此日�堪赋远游。莫道他乡无知己，酒人何处不登楼。
送宗振之江西兼柬用晦王孙
作者：佘翔
朝代：明

囊山山下白云生，慷慨看君赋远行。峡口孤帆飞建水，斗间双剑指丰城。江湖不尽穷愁泪，风雨其如去住情。到日芙蓉花正好，西园彩笔竞纵横。
送屠长卿还四明
作者：佘翔
朝代：明

词场杯酒数交欢，不谓都门便挂冠。可是风尘游已倦，孤臣雨雪出长安。萧条书剑别吾曹，回首鹓班建礼高。不是三闾才见忌，千秋谁见楚人骚。车骑如云结五都，少年谁不避呼卢。故乡明日黄冠去，曾否君王赐镜湖。？蹀初登郭隗台，无人不道是龙媒。悲鸣敢谓恩中断，九折羊肠祗自哀。倾国佳人自若耶，眼如秋水貌如花。吴宫一出归何处，溪上伤心旧浣纱。四明有客擅风流，碣石谈经隘九州。官罢不须嗟怪事，人间何物是千秋。谁怜才子似飘蓬，岁晚扁舟下海东。见说鄞山堪避世，采芝归问夏黄公。
送屠长卿还四明·其一
作者：佘翔
朝代：明

词场杯酒数交欢，不谓都门便挂冠。可是风尘游已倦，孤臣雨雪出长安。
送屠长卿还四明·其四
作者：佘翔
朝代：明

？蹀初登郭隗台，无人不道是龙媒。悲鸣敢谓恩中断，九折羊肠祗自哀。
送屠长卿还四明其七
作者：佘翔
朝代：明
体裁：七言绝句

谁怜才子似飘蓬，岁晚扁舟下海东。见说鄞山堪避世，采芝归问夏黄公。
送屠长卿还四明其三
作者：佘翔
朝代：明
体裁：七言绝句

车骑如云结五都，少年谁不避呼卢。故乡明日黄冠去，曾否君王赐镜湖。
送屠长卿还四明其二
作者：佘翔
朝代：明
体裁：七言绝句

萧条书剑别吾曹，回首鹓班建礼高。不是三闾才见忌，千秋谁见楚人骚。
送屠长卿还四明其五
作者：佘翔
朝代：明
体裁：七言绝句

倾国佳人自若耶，眼如秋水貌如花。吴宫一出归何处，溪上伤心旧浣纱。
送屠长卿还四明其六
作者：佘翔
朝代：明
体裁：七言绝句

四明有客擅风流，碣石谈经隘九州。官罢不须嗟怪事，人间何物是千秋。
送屠长卿还四明其四
作者：佘翔
朝代：明
体裁：七言绝句

�蹀初登郭隗台，无人不道是龙媒。悲鸣敢谓恩中断，九折羊肠祗自哀。
送康孟担游吴越
作者：佘翔
朝代：明

芳草春晴候，看君赋远征。岭云寒傍马，堤柳暗鸣莺。酒湿鲛人泪，歌含郢客情。相知劳问讯，白首卧柴荆。
送张证性之粤
作者：佘翔
朝代：明

竹里啸清秋，怜君复远游。丹已寻勾漏，药自采罗浮。老骥怀千里，名山动四愁。何时归故国，访我白蘋洲。
送方伯书游北雍
作者：佘翔
朝代：明

长安多结侠，君去意何如。黍谷春吹律，聊城客射书。如云瞻璧水，有赋奏公车。燕市逢人问，穷愁两鬓疏。
送方子充司理宜阳
作者：佘翔
朝代：明

奉檄西行过柳州，獞猺抛弩拜君侯。讼庭吏散桄榔下，题遍新诗叶上秋。
送方子及谪滇南
作者：佘翔
朝代：明

才名谁似汉田郎，起草何人谪瘴乡。芳杜佩还纫帝子，中山箧岂示君王。符分虎竹云霄迥，俸给鱼盐道路长。一酌昆明池上水，恩波犹自忆含香。迢迢东海一波臣，路出盘江更问津。寒食蘼芜愁片雨，春衣杨柳拂轻尘。青云谪去还何日，白雪歌来和几人。我亦乾坤憔悴者，不堪泽畔赋灵均。天涯宦迹笑蹉跎，骥服盐车堕泪多。一代风流淹省署，千山雨色度关河。滇池鲸甲随波动，闽海鸿书隔岁过。若祀碧鸡金马后，汉廷迟尔颂中和。一谪梁州万里天，马嘶鸟道白云悬。恢谐谁复怜方朔，寂寞还应守太玄。山鬼西南窥虎穴，夜郎风雨啸龙泉。凄凉漫拟投湘赋，宣室恩深召对年。
送方子及谪滇南·其一
作者：佘翔
朝代：明

才名谁似汉田郎，起草何人谪瘴乡。芳杜佩还纫帝子，中山箧岂示君王。符分虎竹云霄迥，俸给鱼盐道路长。一酌昆明池上水，恩波犹自忆含香。
送方子及谪滇南·其三
作者：佘翔
朝代：明

天涯宦迹笑蹉跎，骥服盐车堕泪多。一代风流淹省署，千山雨色度关河。滇池鲸甲随波动，闽海鸿书隔岁过。若祀碧鸡金马后，汉廷迟尔颂中和。
送方子及谪滇南·其二
作者：佘翔
朝代：明

迢迢东海一波臣，路出盘江更问津。寒食蘼芜愁片雨，春衣杨柳拂轻尘。青云谪去还何日，白雪歌来和几人。我亦乾坤憔悴者，不堪泽畔赋灵均。
送方子及谪滇南·其四
作者：佘翔
朝代：明

一谪梁州万里天，马嘶鸟道白云悬。恢谐谁复怜方朔，寂寞还应守太玄。山鬼西南窥虎穴，夜郎风雨啸龙泉。凄凉漫拟投湘赋，宣室恩深召对年。
送李太守归乡
作者：佘翔
朝代：明

郭外曾随竹马迎，春风何事动离情。不堪误得中山谤，归与沙鸥结旧盟。参差柳色映旌旗，冠盖如云献酒卮。莫怪萋菲成贝锦，六宫自古妒蛾眉。宦游踪迹漫西东，参破元机万劫空。留得甘棠春勿剪，木兰陂上一壶公。文藻风流似李邕，下车偏自问龙钟。若非雨露沾枯槁，？得寒山数亩松。萋萋芳草怨王孙，风雨千山暗泪痕。兰佩自怜缘帝子，江潭心事许谁论。花间睍睆啭黄鹂，彭蠡风高片席移。别后相思千里月，投珠无计转堪悲。郡斋下凤颍川同，失马无劳叹塞翁。阶下凌云丛桂发，天香高占广寒宫。拂衣归去鬓如班，草得玄经合闭关。多少匡时筹未展，还看安石起东山。
送李太守归乡·其一
作者：佘翔
朝代：明

郭外曾随竹马迎，春风何事动离情。不堪误得中山谤，归与沙鸥结旧盟。
送李太守归乡·其四
作者：佘翔
朝代：明

文藻风流似李邕，下车偏自问龙钟。若非雨露沾枯槁，？得寒山数亩松。
送李太守归乡其七
作者：佘翔
朝代：明
体裁：七言绝句

郡斋下凤颍川同，失马无劳叹塞翁。阶下凌云丛桂发，天香高占广寒宫。
送李太守归乡其三
作者：佘翔
朝代：明
体裁：七言绝句

宦游踪迹漫西东，参破元机万劫空。留得甘棠春勿剪，木兰陂上一壶公。
送李太守归乡其二
作者：佘翔
朝代：明
体裁：七言绝句

参差柳色映旌旗，冠盖如云献酒卮。莫怪萋菲成贝锦，六宫自古妒蛾眉。
送李太守归乡其五
作者：佘翔
朝代：明
体裁：七言绝句

萋萋芳草怨王孙，风雨千山暗泪痕。兰佩自怜缘帝子，江潭心事许谁论。
送李太守归乡其八
作者：佘翔
朝代：明
体裁：七言绝句

拂衣归去鬓如班，草得玄经合闭关。多少匡时筹未展，还看安石起东山。
送李太守归乡其六
作者：佘翔
朝代：明
体裁：七言绝句

花间睍睆啭黄鹂，彭蠡风高片席移。别后相思千里月，投珠无计转堪悲。
送李太守归乡其四
作者：佘翔
朝代：明
体裁：七言绝句

文藻风流似李邕，下车偏自问龙钟。若非雨露沾枯槁，�得寒山数亩松。
送李孝甫太仆还明州兼报沈嘉则
作者：佘翔
朝代：明

为爱名山入武夷，相逢海上共题诗。漫言仙令飞凫下，曾似官曹问马知。剑浦波摇青雀影，镜湖秋结白云期。四明狂客如相问，黄鹄翩翩任所之。
送李茂承之白下
作者：佘翔
朝代：明

任达云间彦，千秋一季鹰。若非君落拓，谁与古凭陵。桃叶春风艇，昙花夜月灯。六朝多胜迹，幽兴日堪乘。
送林仲清之贵阳
作者：佘翔
朝代：明

谒帝新从蓟北回，紫薇花下进春杯。褰帷重入要荒地，开府争推岳牧才。山鬼西南愁按部，夜郎风雨避登台。天涯见月如相忆，尺素还凭过雁裁。
送林咨伯上春官
作者：佘翔
朝代：明

挟策上燕京，翩翩万里程。帆摇扬子渡，雁背越王城。岁暮风尘色，天涯雨雪声。乘春偕上计，谒帝入承明。骏索千金价，科登片玉名。御堤看弱柳，禁苑听新莺。谏猎文章丽，凌云气象横。直窥中秘册，漫请少年缨。沧海龙初起，丹山凤乍鸣。柏梁多唱和，莫不寄柴荆。
送林太史之京
作者：佘翔
朝代：明

题柱才名岁月深，风流谁不羡词林。趋朝偏得君王宠，金马无劳叹陆沉。蓟北遥闻长乐钟，金茎秋色露华浓。东南不尽疮痍泪，献纳还看动九重。前驱驷马出青山，鸣佩初随鹓鹭班。赋就长杨曾谏猎，汉廷簪笏侍龙颜。
送林太史之京·其一
作者：佘翔
朝代：明

题柱才名岁月深，风流谁不羡词林。趋朝偏得君王宠，金马无劳叹陆沉。
送林太史之京其三
作者：佘翔
朝代：明
体裁：七言绝句

前驱驷马出青山，鸣佩初随鹓鹭班。赋就长杨曾谏猎，汉廷簪笏侍龙颜。
送林太史之京其二
作者：佘翔
朝代：明
体裁：七言绝句

蓟北遥闻长乐钟，金茎秋色露华浓。东南不尽疮痍泪，献纳还看动九重。
送林廷诏之广西
作者：佘翔
朝代：明

少年词赋拟淩云，岭外愁为两地分。明日听猿经古墓，且将双泪吊刘蕡。迢递关山独送行，炎方望断瘴烟生。伏波古道看铜柱，三尺吴钩箭里鸣。游子天涯泪湿衣，相逢无奈又相违。倚门白发千山外，觅得丹砂及蚤归。
送林廷诏之广西·其一
作者：佘翔
朝代：明

少年词赋拟淩云，岭外愁为两地分。明日听猿经古墓，且将双泪吊刘蕡。
送林廷诏之广西其三
作者：佘翔
朝代：明
体裁：七言绝句

游子天涯泪湿衣，相逢无奈又相违。倚门白发千山外，觅得丹砂及蚤归。
送林廷诏之广西其二
作者：佘翔
朝代：明
体裁：七言绝句

迢递关山独送行，炎方望断瘴烟生。伏波古道看铜柱，三尺吴钩箭里鸣。
送林德夫之淮南
作者：佘翔
朝代：明

相逢秋已暮，又尔别夫君。千里扬帆去，三山落叶纷。吴陵迷夜雪，楚水隔寒云。日夕歌丛桂，还招海上群。
送林敬夫明府之粤中
作者：佘翔
朝代：明

茂宰风流入计年，飞凫归带蓟门烟。欢承万石开春酒，曲引双成被管弦。潘县花深迎墨绶，丰湖月白泛楼船。凭君览胜罗浮上，石室鸡鸣海日悬。
送江参军还金陵
作者：佘翔
朝代：明

十载京华白发生，归来海上结鸥盟。长江春水桃花发，又逐孤帆下石城。三月杨花扑酒香，扁舟春水别河梁。销魂漫拟江淹赋，家住金陵亦故乡。金阙连云压翠微，先皇敕赐有光辉。欲随绛节朝元去，目断天心一鹤飞。
送江参军还金陵·其一
作者：佘翔
朝代：明

十载京华白发生，归来海上结鸥盟。长江春水桃花发，又逐孤帆下石城。
送江参军还金陵其三
作者：佘翔
朝代：明
体裁：七言绝句

金阙连云压翠微，先皇敕赐有光辉。欲随绛节朝元去，目断天心一鹤飞。
送江参军还金陵其二
作者：佘翔
朝代：明
体裁：七言绝句

三月杨花扑酒香，扁舟春水别河梁。销魂漫拟江淹赋，家住金陵亦故乡。
送游宗谦之吴谒王长公
作者：佘翔
朝代：明

黄金散尽馀颜色，游生拓落无人识。酒徒剑客日相随，醉眼看人醒不得。自伤世路知音稀，山水含情老布衣。不分侏儒饱欲死，恢谐曼倩却长饥。闻道王郎称作者，阳春白雪和弥寡。担簦蹑屩往从之，操觚直欲追大雅。三吴词藻蔚相望，王郎凌厉独擅场。顾盼一言光日月，雄视千古神飞扬。游生此去何落落，扁舟遥向姑苏泊。漫去按剑暗投珠，最善运斤工灭垩。王家兄弟傲当时，意气相倾山可移。一附青云名便起，归来握得双剑光陆离，对酒长呼大小儿。
送王使君擢霸州兵备道还东省
作者：佘翔
朝代：明

青阳初转大梁城，尊酒骊歌听早莺。海岱东行辞魏国，风云北指护燕京。两河阴满甘棠树，三辅烟消细柳营。惆怅临岐无可赠，平原春草日含情。
送王祠部
作者：佘翔
朝代：明

太行王屋接长安，汉署春风入握兰。丹就神仙辞叶县，诏来礼乐典祠官。卿云东省花间驻，御气西山马上看。邺下故人樽酒别，几回清夜梦金銮。
送立斐叔之延平
作者：佘翔
朝代：明

朔风日以厉，蹑蹻欲何之。人与壶山别，舟从剑水移。九峰堪载酒，八角好裁诗。倘忆林间竹，归来待几时。
送立雨叔之海陵
作者：佘翔
朝代：明

三尺芙蓉佩，腰间色陆离。那堪千里别，况复九秋时。瓜步乘潮兴，芜城吊古诗。小山丛桂好，莫忘倚门期。
送萧给事奉使琉球
作者：佘翔
朝代：明

使者才名青琐闻，岛彝五月信南薰。舟中玉节鲸鲵避，海上金函雨露分。万里波涛澄汉月，九重宫阙渺燕云。彭湖一夜秋风起，草奏还朝谒圣君。
送蔡比部
作者：佘翔
朝代：明

才名矫矫擅谈天，瘴海风尘谪几年。憔悴无劳渔父问，三闾心事总堪怜。天涯犹自梦鹓班，彭蠡风高一雁还。行色萧条无长物，逢人但说武夷山。
送蔡比部·其一
作者：佘翔
朝代：明

才名矫矫擅谈天，瘴海风尘谪几年。憔悴无劳渔父问，三闾心事总堪怜。
送蔡比部其二
作者：佘翔
朝代：明
体裁：七言绝句

天涯犹自梦鹓班，彭蠡风高一雁还。行色萧条无长物，逢人但说武夷山。
送詹淑正还新安寿母兼同颜舍人质卿同登太山
作者：佘翔
朝代：明

黄山山上削芙蓉，十二楼台紫气重。春酒如渑将母去，何须仙掌露华浓。婺星光映五云车，花里裁班进紫霞。况是轩辕峰下住，容城分得灶中砂。东望名山黛色开，凤池有客共登台。白云一片封中起，如带黄河万里来。幸舍长歌一蒯缑，飘零漫自客幽州。扁舟归下詹何钓，怀刺无劳谒五侯。
送詹淑正还新安寿母兼同颜舍人质卿同登太山·其一
作者：佘翔
朝代：明

黄山山上削芙蓉，十二楼台紫气重。春酒如渑将母去，何须仙掌露华浓。
送詹淑正还新安寿母兼同颜舍人质卿同登太山其三
作者：佘翔
朝代：明
体裁：七言绝句

东望名山黛色开，凤池有客共登台。白云一片封中起，如带黄河万里来。
送詹淑正还新安寿母兼同颜舍人质卿同登太山其二
作者：佘翔
朝代：明
体裁：七言绝句

婺星光映五云车，花里裁班进紫霞。况是轩辕峰下住，容城分得灶中砂。
送詹淑正还新安寿母兼同颜舍人质卿同登太山其四
作者：佘翔
朝代：明
体裁：七言绝句

幸舍长歌一蒯缑，飘零漫自客幽州。扁舟归下詹何钓，怀刺无劳谒五侯。
送邓宏载之京
作者：佘翔
朝代：明

萧萧万树冷西风，使者乘轺入汉宫。鳷鹊五云瞻蓟北，鲈鱼八月别江东。河桥晓露沾秋草，驿路寒砧乱朔鸿。作赋仙郎鸣佩去，南天翘首思无穷。
送郑士亮游吴
作者：佘翔
朝代：明

江上桃花春水生，孤帆遥下阖闾城。杖头一醉吴姬酒，清夜还歌白苧声。建业斜峰入望遥，行边剑气倚青霄。凤凰台上青青草，几度题诗吊六朝。侠气纵横结五陵，扁舟到处兴堪乘。江东不少豪华客，惟有莼鲈忆季鹰。
送郑士亮游吴·其一
作者：佘翔
朝代：明

江上桃花春水生，孤帆遥下阖闾城。杖头一醉吴姬酒，清夜还歌白苧声。
送郑士亮游吴其三
作者：佘翔
朝代：明
体裁：七言绝句

侠气纵横结五陵，扁舟到处兴堪乘。江东不少豪华客，惟有莼鲈忆季鹰。
送郑士亮游吴其二
作者：佘翔
朝代：明
体裁：七言绝句

建业斜峰入望遥，行边剑气倚青霄。凤凰台上青青草，几度题诗吊六朝。
送郑文蔚之豫章访用晦王孙及方比部士功兄弟兼北上请先司马公恤典
作者：佘翔
朝代：明

郑生胸中富二酉，寂寞摛文嗟覆瓿。一区自分老衡门，干谒肯向天涯走。四十无闻？足忧，缔交我辈擅风流。熟读离骚痛饮酒，安知吾世有穷愁。朝指豫章向余别，言向通家心转切。长裾岂为曳王门，授简梁园歌白雪。君家司马昔日辖西江，谋折淮南气不降。诏起重来持节钺，父老如云庆此邦。郑生此行岂萧飒，豫章犹有迎徐榻。滕王阁上感遗踪，司马风声满阊阖。伊昔世庙登极时，纷纷议礼势相持。司马屹然石不转，疏归岂荷圣朝知。于时吾乡林司寇，使者交驰气辐辏。二公垂老罢赐环，蜀人执政寝其奏。郑生北望黄金台，一疏吁天手自裁。臣祖先朝功未录，倘垂日月照蒿莱。燕市酒人多屠狗，相逢系马谁家柳。书报九重及早归，迟尔山中娱白首。
送郑文蔚之豫章访用晦王孙及方比部士功兄弟兼北上请先司马公恤典
作者：佘翔
朝代：明
体裁：古风

郑生胸中富二酉，寂寞摛文嗟覆瓿。一区自分老衡门，干谒肯向天涯走。四十无闻�足忧，缔交我辈擅风流。熟读离骚痛饮酒，安知吾世有穷愁。朝指豫章向余别，言向通家心转切。长裾岂为曳王门，授简梁园歌白雪。君家司马昔日辖西江，谋折淮南气不降。诏起重来持节钺，父老如云庆此邦。郑生此行岂萧飒，豫章犹有迎徐榻。滕王阁上感遗踪，司马风声满阊阖。伊昔世庙登极时，纷纷议礼势相持。司马屹然石不转，疏归岂荷圣朝知。于时吾乡林司寇，使者交驰气辐辏。二公垂老罢赐环，蜀人执政寝其奏。郑生北望黄金台，一疏吁天手自裁。臣祖先朝功未录，倘垂日月照蒿莱。燕市酒人多屠狗，相逢系马谁家柳。书报九重及早归，迟尔山中娱白首。
送郑谏议之滇南
作者：佘翔
朝代：明

保障西南借楚材，除书新下越王台。悬知叱驭天涯日，万里风清瘴疠开。车马翩翩度七盘，蛮王负弩汉衣冠。紫薇花映昆明水，多少楼台镜里看。夜郎西去古梁州，使者登车岂薄游。金马碧鸡劳祀事，汉庭千载见风流。武昌明月暂停轺，又度兰津十二桥。兴到纵横裁郢曲，和鸣莫靳寄渔樵。
送郑谏议之滇南·其一
作者：佘翔
朝代：明

保障西南借楚材，除书新下越王台。悬知叱驭天涯日，万里风清瘴疠开。
送郑谏议之滇南其三
作者：佘翔
朝代：明
体裁：七言绝句

夜郎西去古梁州，使者登车岂薄游。金马碧鸡劳祀事，汉庭千载见风流。
送郑谏议之滇南其二
作者：佘翔
朝代：明
体裁：七言绝句

车马翩翩度七盘，蛮王负弩汉衣冠。紫薇花映昆明水，多少楼台镜里看。
送郑谏议之滇南其四
作者：佘翔
朝代：明
体裁：七言绝句

武昌明月暂停轺，又度兰津十二桥。兴到纵横裁郢曲，和鸣莫靳寄渔樵。
送金子鲁考满
作者：佘翔
朝代：明

秉钺登坛宠圣朝，功成海宇报清霄。幕中拟议多奇策，扫尽烽烟罢戍辽。鹊印龙韬静海方，东南处处乐耕桑。请看一切便宜令，日月高悬万里光。折冲樽俎拥三军，揽结英雄更好文。试数汉家麟阁上，一时将相几如君。运筹海上拥长鲸，绣斧封章谒圣明。瞥见黄麻三殿下，趋朝剑履带春行。
送金子鲁考满·其一
作者：佘翔
朝代：明

秉钺登坛宠圣朝，功成海宇报清霄。幕中拟议多奇策，扫尽烽烟罢戍辽。
送金子鲁考满其三
作者：佘翔
朝代：明
体裁：七言绝句

折冲樽俎拥三军，揽结英雄更好文。试数汉家麟阁上，一时将相几如君。
送金子鲁考满其二
作者：佘翔
朝代：明
体裁：七言绝句

鹊印龙韬静海方，东南处处乐耕桑。请看一切便宜令，日月高悬万里光。
送金子鲁考满其四
作者：佘翔
朝代：明
体裁：七言绝句

运筹海上拥长鲸，绣斧封章谒圣明。瞥见黄麻三殿下，趋朝剑履带春行。
送金开府还武林
作者：佘翔
朝代：明

匡时推建节，感事遂初衣。威震彭湖外，功成越徼归。风霜依豸府，烟雨恋渔矶。身去名弥重，未应便息机。八载纾南顾，重臣两鬓丝。艰危满眼急，牢落寸心知。雁度惊风冷，帆摇带雪迟。五湖烟月好，长啸学鸱夷。东南深保障，行止却踟躇。羽檄今初定，军储更有馀。自甘隐豹意，那问乐羊书。父老并州泪，攀留拥后车。孤山原结社，归去问吾曹。苏小门前柳，蒋公径里蒿。梦魂消策海，词赋盛观涛。不浅山阴兴，愿追载酒舠。心事明天日，才猷迈伯王。暂抛鱼鸟阵，一卧水云乡。葛井丹初熟，䅊侯泽正长。安危须将相，元是郭汾阳。
送金开府还武林·其一
作者：佘翔
朝代：明

匡时推建节，感事遂初衣。威震彭湖外，功成越徼归。风霜依豸府，烟雨恋渔矶。身去名弥重，未应便息机。
送金开府还武林其三
作者：佘翔
朝代：明
体裁：五言律诗

东南深保障，行止却踟躇。羽檄今初定，军储更有馀。自甘隐豹意，那问乐羊书。父老并州泪，攀留拥后车。
送金开府还武林其二
作者：佘翔
朝代：明
体裁：五言律诗

八载纾南顾，重臣两鬓丝。艰危满眼急，牢落寸心知。雁度惊风冷，帆摇带雪迟。五湖烟月好，长啸学鸱夷。
送金开府还武林其五
作者：佘翔
朝代：明
体裁：五言律诗

心事明天日，才猷迈伯王。暂抛鱼鸟阵，一卧水云乡。葛井丹初熟，䅊侯泽正长。安危须将相，元是郭汾阳。
送金开府还武林其四
作者：佘翔
朝代：明
体裁：五言律诗

孤山原结社，归去问吾曹。苏小门前柳，蒋公径里蒿。梦魂消策海，词赋盛观涛。不浅山阴兴，愿追载酒舠。
送金开府还武林曹能始王玉生沈从先同入梅岩余蹑其后不及·其一
作者：佘翔
朝代：明
体裁：五言律诗

乘舟游汗漫，倚杖陟崔嵬。晓濑千盘雨，春梯百丈苔。餐霞元吏隐，采秀总仙才。所愧非禽向，何缘共往来。
送陆使君入觐
作者：佘翔
朝代：明

万国趋朝日，明堂受计年。邦家输玉帛，礼乐偃戈鋋。君是机云后，名高召杜前。行春蠲井税，折狱挂蒲鞭。秋水门庭静，冰壶案牍悬。衣冠趋俎豆，禾黍被原田。俗美讴歌起，风恬疾苦捐。潢池应解剑，墨绶但鸣弦。神雀元堪纪，噩鱼穴乍迁。七闽推治郡，三殿引朝天。岭峤初驰驿，江津迥泊船。观涛经楚越，望日指幽燕。奏最遵周典，厉精际汉宣。龙颜瞻咫尺，虎拜舞蹁跹。鹓鹭班还接，蓼萧赋已传。黄金誇独赐，赤县梦相牵。总庆明良会，何惭岳牧贤。春风驰五马，莫恋洞庭荃。
送陈中丞之楚
作者：佘翔
朝代：明

紫泥遥下建章宫，开府旌旗楚甸雄。六传争看新授钺，五花共指旧乘骢。洞庭静听钧天乐，云梦高誇羽猎风。兴满南楼秋夜月，胡床坐啸几人同。
送陈叔理之会稽
作者：佘翔
朝代：明

谈经遥向越王台，纱浣西施绛帐裁。若到稽山探禹穴，千年蝌蚪破莓苔。兰亭曲水试经过，祓禊相传晋永和。写得黄庭经一卷，山阴明日又笼鹅。
送陈叔理之会稽·其一
作者：佘翔
朝代：明

谈经遥向越王台，纱浣西施绛帐裁。若到稽山探禹穴，千年蝌蚪破莓苔。
送陈叔理之会稽·其二
作者：佘翔
朝代：明

兰亭曲水试经过，祓禊相传晋永和。写得黄庭经一卷，山阴明日又笼鹅。
送陈大宗伯还山
作者：佘翔
朝代：明

凤鸣阿阁正雍雍，何事随风下九重。岂为文章倾绛灌，遂令礼乐失夔龙。潞河冰解浮仙棹，吴苑风高忆禁钟。归向东山营别墅，卧看红日起高松。
送陈子策之金陵
作者：佘翔
朝代：明

江南芳草媚春情，杯酒花间别友生。若到金陵将母去，卢家少妇笑相迎。
送陈守巽之浙臬
作者：佘翔
朝代：明

使君声望起云霄，高隼抟风健翮遥。庾岭行春曾露冕，钱塘系缆正观潮。月明海国鸿初度，秋到江城柳未凋。若向西湖探胜迹，孤山猿鹤为谁招。
送陈宗舜直指入朝
作者：佘翔
朝代：明

野棠春尽发江城，飞旆看君入汉京。花里鸣珂骢马去，日边持斧绣衣行。烽烟远塞逢多事，慷慨中朝起大名。海上穷交何所赠，燕山一片白云情。
送陈尔瞻之豫章
作者：佘翔
朝代：明

老去王门尚曳裾，豫章西望思踌躇。悬知夜住青藜阁，校得刘家七略书。
送陈尧勋之浙为其先宪副公乞铭姚太史
作者：佘翔
朝代：明

瑟瑟秋风候，问君何所之。君行双泪下，生别非所悲。忆昔趋庭训，谆谆礼与诗。定省朝还夕，为乐长在兹。一旦风木摧，哀哀见无期。泪尽继以血，殷忧当告谁。独有太史铭，可以不朽为。怀刺走千里，间关岂所知。鸿雁声嗷嗷，浮云东南驰。白马萧萧鸣，且当从此辞。我闻重恻恻，掩泣一相持。槜李在何方，山川路逶迤。明发担簦去，严霜途中逵。伤哉孝子心，金石坚不移。太史秉直笔，文章光陆离。千载一知己，临风涕涟洏。君负青云姿，显扬会有时。行矣重自爱，莫忘倚门思。
送陈本虞游燕访其弟本容
作者：佘翔
朝代：明

仗剑辞吾党，翩翩向帝州。谢家春草梦，易水蓟门秋。侠气倾三辅，诗名动五侯。黄金燕市里，早晚索骅骝。
送陈生游燕
作者：佘翔
朝代：明

与君握手醉吴姬，雪满天涯惜别时。明日悲歌燕市里，不知击筑更逢谁。
送骆明府入计
作者：佘翔
朝代：明

华殿承恩下建章，符分瓯越重贤良。才工制锦花称县，风入鸣琴雪满堂。千里棠阴人祖道，五云春色凤朝阳。蓼萧赐燕登歌日，青琐从容拜夕郎。
送高五之山东谒方左辖
作者：佘翔
朝代：明

二月芳郊雨乍晴，隔林求友听莺声。文章欲借中原色，裘马初含万里情。蹈海谁当天下士，谈经直过济南生。紫薇花下邀欢后，啸倚天门署姓名。
送黄明立会试
作者：佘翔
朝代：明

黄花绿酒别河梁，射策看君入帝乡。赵璧光联千里月，邓林春占一枝香。楼船处处疲南纪，鼙鼓年年振朔方。汉苑于今谁谏猎，好凭彩笔赋长杨。
途中呈立儒叔
作者：佘翔
朝代：明

小阮琵琶信陆沉，江湖何处觅知音。步兵莫作穷途哭，归去山中啸竹林。
那叱矶
作者：佘翔
朝代：明

江上徵兵赴国门，石城龙斗不堪论。一时鱼腹千秋泪，不独怀沙吊屈原。
郊居即事
作者：佘翔
朝代：明

柴门流水曲，隐几绝逢迎。乱竹烟初敛，孤村雨乍晴。邻翁分药草，稚子进藜羹。谁识幽居处，无营度此生。
郑观察茂
作者：佘翔
朝代：明

东山杯酒惜离群，此日生刍奈哭君。依旧南湖春草绿，鹧鸪啼处不堪闻。
郭宗舜过访凤山寺
作者：佘翔
朝代：明

双林过雨乱飞花，草绿空门一径斜。折角有巾迎郭泰，问奇无字答侯芭。凤凰秀色开方丈，薝卜微香散法华。白社风流尊酒在，攒眉？复似陶家。
郭宗舜过访凤山寺
作者：佘翔
朝代：明
体裁：七言律诗

双林过雨乱飞花，草绿空门一径斜。折角有巾迎郭泰，问奇无字答侯芭。凤凰秀色开方丈，薝卜微香散法华。白社风流尊酒在，攒眉�复似陶家。
鄱阳湖歌
作者：佘翔
朝代：明

赤乌日日下鄱阳，十万楼船杀伐张。一自鲸鲵先授首，东南无处不梯航。
鄱阳湖舟中
作者：佘翔
朝代：明

挂帆彭蠡泽，渺渺但乘风。日月涵元气，匡庐插太空。鸿多遵浅渚，龙自远幽宫。何事䲭夷子，飘然类转蓬。
鄱阳舟中
作者：佘翔
朝代：明

乘槎千里客，一叶下鄱阳。雁起闽天迥，烟连楚水长。江鱼投网罟，海燕逐帆樯。暮雨潇潇急，鸣桡欲断肠。
酬康孟担
作者：佘翔
朝代：明

曾访狂夫到草堂，新诗投赠比琳琅。邀欢却醉桃花酒，招隐还歌桂树章。春尽嘤嘤黄鸟啭，雨残郁郁紫兰芳。陶然别去青门外，流水千山挂夕阳。
酬杨伯海见赠
作者：佘翔
朝代：明

万事皆春梦，浮生枉自劳。乾坤容此物，湖海傲吾曹。身后名何益，杯中兴独豪。醒来行泽畔，寥落楚人骚。
酬柯尧叟尧锡兄弟
作者：佘翔
朝代：明

鸱夷踪迹逐飞凫，散发扁舟泛五湖。自叹风尘交渐薄，谁怜金石调仍孤。防身长倚青萍剑，照乘争探赤水珠。伯仲才名高北斗，云间二陆一时无。
酬立朝叔秋日赠别之作
作者：佘翔
朝代：明

岂是浔阳五柳家，柴门生计老烟霞。玄经不废愁中草，青鬓俄惊病里华。海戌云寒遥度雁，枫林月白乱啼鸦。仲容飘泊天涯去，竹下衔杯兴转赊。
酬萧汉卿
作者：佘翔
朝代：明

览镜惊华发，看花忆故庐。五湖非范蠡，四壁即相如。已悔雕虫技，长怀种树书。行藏君莫问，吾道自樵渔。
酬许希旦郑兆采陈尧勋方子韩四子赠别之作
作者：佘翔
朝代：明

佘生落落谁与友，大抵猖狂常使酒。自分茂陵四壁贫，交游往往嗟白首。小技雕虫岂有名，一时揽结弟和兄。寂寞但留玄草在，从他白眼漫相轻。途穷无奈步兵哭，却向天涯走碌碌。若道穷交不世情，足音谁复到空谷。许生郑生气雄哉，投我明珠海上来。慷慨片言露肝胆，纵横万里走风雷。更有方生歌白雪，听之不觉声悲咽。陈生尺牍雅称奇，三叹瑶华追往哲。吾党风流异少年，中原鞭弭誓周旋。赋掷金声元不贱，结交宁论橐中钱。嗟彼骎骎肉食者，其人龌龊其音哑。一言不合便拂衣，安用日夕弄杯斝。河梁别酒见交情，倚剑当年气不平。须贾袍仍怜范叔，渐离筑自和荆卿。我今扁舟向何所，岂为生离泪如雨。弟兄湖海坐相望，眼底儿曹足与语。
醉后题尧衢酉室
作者：佘翔
朝代：明

去年尊酒对花朝，今日重来破寂寥。扫壁题诗人已醉，一天秋雨暮萧萧。
采石怀古
作者：佘翔
朝代：明

峨峨采石矶，下有蛟龙窟。不见骑鲸人，波心堕明月。
采石秋夜
作者：佘翔
朝代：明

秋色西来采石高，谪仙祠下水滔滔。婵娟一片澄江月，曾照当年宫锦袍。
采莲曲
作者：佘翔
朝代：明

云鬟初绾玉搔头，湖上相将弄小舟。纤手接来花并蒂，半含欢笑半含愁。荷叶离离带暖风，香生菡萏玉颜红。娇歌一曲鸳鸯起，多少残霞落水中。晚风吹棹夕阳边，花媚罗裙倍可怜。忽见西陵生片月，弄珠神女下长川。采芳越女斗蛾眉，颜色如花镜里窥。莲子摘来心自苦，更饶不断藕中丝。
采莲曲
作者：佘翔
朝代：明

澄澄若耶溪，盈盈采莲女。将花比玉颜，溪上自容与。
采莲曲·其一
作者：佘翔
朝代：明

云鬟初绾玉搔头，湖上相将弄小舟。纤手接来花并蒂，半含欢笑半含愁。
采莲曲其三
作者：佘翔
朝代：明
体裁：七言绝句

晚风吹棹夕阳边，花媚罗裙倍可怜。忽见西陵生片月，弄珠神女下长川。
采莲曲其二
作者：佘翔
朝代：明
体裁：七言绝句

荷叶离离带暖风，香生菡萏玉颜红。娇歌一曲鸳鸯起，多少残霞落水中。
采莲曲其四
作者：佘翔
朝代：明
体裁：七言绝句

采芳越女斗蛾眉，颜色如花镜里窥。莲子摘来心自苦，更饶不断藕中丝。
重入武彝
作者：佘翔
朝代：明

九曲溪头泛钓槎，寻真重到赤松家。藤萝面面清阴合，鸑鷟亭亭霄汉斜。杖曳仙人游五岳，诗裁玉女献三花。鼎中龙虎长生诀，乞与狂夫度岁华。
重阳前一日周元孚邀同邬汝翼谢少廉于衙斋言别时元孚奉使还楚
作者：佘翔
朝代：明

枫叶萧萧雨乍晴，悲秋偏爱集同声。东南信美忘宾主，词赋争雄总弟兄。节逼重阳萸已熟，露漙三径菊初荣。传杯忽动登高兴，把袂多含送远情。万户天临双杵动，九江云带片帆轻。镜中鬓为忧时改，马首尘来候吏迎。一入西陵询故旧，几回北阙恋承明。君家江左风流在，春水楼船下石城。
重阳前一日送周元孚还楚
作者：佘翔
朝代：明

令节逼重九，归期及暮寒。风霜摇落候，莫遣客衣单。篱下菊盈把，尊前客尽欢。讵容风雨妒，新月满长安。南国宦犹薄，西陵梦未残。君家湘水近，行矣纫秋兰。
重阳前一日送周元孚还楚·其一
作者：佘翔
朝代：明

令节逼重九，归期及暮寒。风霜摇落候，莫遣客衣单。
重阳前一日送周元孚还楚其三
作者：佘翔
朝代：明
体裁：五言绝句

南国宦犹薄，西陵梦未残。君家湘水近，行矣纫秋兰。
重阳前一日送周元孚还楚其二
作者：佘翔
朝代：明
体裁：五言绝句

篱下菊盈把，尊前客尽欢。讵容风雨妒，新月满长安。
金子鲁席上留别孤山社诸君
作者：佘翔
朝代：明

已结陶潜社，还看谢眺山。一尊楼阁别，孤客海天宽。金石心难变，江湖鬓已斑。武陵良月夜，风雨未堪攀。
金陵曲四首赠大司马吴公
作者：佘翔
朝代：明

秣陵宫阙旧长安，车骑如云拥汉官。司马勋名深帝眷，貔貅千万独登坛。石头虎踞壮金城，江左仍屯七校兵。樽俎从容多妙略，楼船十万净长鲸。郁郁钟山王气高，长江天堑北通漕。吴公身系干城寄，钟鼎何论汗马劳。秦淮水接海门潮，北望燕山似九霄。文武东南功第一，尚方剑履赐趋朝。
金陵曲四首赠大司马吴公·其一
作者：佘翔
朝代：明

秣陵宫阙旧长安，车骑如云拥汉官。司马勋名深帝眷，貔貅千万独登坛。
金陵曲四首赠大司马吴公其三
作者：佘翔
朝代：明
体裁：七言绝句

郁郁钟山王气高，长江天堑北通漕。吴公身系干城寄，钟鼎何论汗马劳。
金陵曲四首赠大司马吴公其二
作者：佘翔
朝代：明
体裁：七言绝句

石头虎踞壮金城，江左仍屯七校兵。樽俎从容多妙略，楼船十万净长鲸。
金陵曲四首赠大司马吴公其四
作者：佘翔
朝代：明
体裁：七言绝句

秦淮水接海门潮，北望燕山似九霄。文武东南功第一，尚方剑履赐趋朝。
铜雀台怀古
作者：佘翔
朝代：明

孤台突兀客初登，邺下山河感废兴。花似绮罗人不见，惟馀春草满西陵。
长安道
作者：佘翔
朝代：明

何处可消忧，长安高酒楼。楼前双柳树，好系紫骅骝。
长干行
作者：佘翔
朝代：明

莫愁貌如花，生长长干里。嫁与远游郎，愁风复愁水。
长汀逢黄生赠之
作者：佘翔
朝代：明

叔度相逢鄞水前，山城日落起孤烟。微名奔走成何事，不向山中结白莲。
闺词
作者：佘翔
朝代：明

春风入绣帏，花气入罗衣。刺得鸳鸯枕，待郎几日归。郎戍潇关去，别离何太久。塞雁秋来多，见郎寄书否。
闺词·其一
作者：佘翔
朝代：明

春风入绣帏，花气入罗衣。刺得鸳鸯枕，待郎几日归。
闺词·其二
作者：佘翔
朝代：明

郎戍潇关去，别离何太久。塞雁秋来多，见郎寄书否。
闺词（二首）
作者：佘翔
朝代：明

芳菲春色满楼台，人在天涯去不回。自倚雕阑看蛱蝶，微风吹送落花来。秋到空阶一叶飞，边庭何处雁来稀。香闺日日愁无赖，月下寒砧又捣衣。
闺词（二首）·其一
作者：佘翔
朝代：明

芳菲春色满楼台，人在天涯去不回。自倚雕阑看蛱蝶，微风吹送落花来。
闺词（二首）其二
作者：佘翔
朝代：明
体裁：七言绝句

秋到空阶一叶飞，边庭何处雁来稀。香闺日日愁无赖，月下寒砧又捣衣。
闻林兆伦入九鲤诗以怀之
作者：佘翔
朝代：明

闻尔寻真去，何山第几重。仙禽翔缥缈，大药采芙蓉。梦醒寒潭水，心清晓月钟。所嗟羁物役，徒想白云踪。
阊门怀古
作者：佘翔
朝代：明

城下多春草，馆娃何处寻。惟有阊门水，前朝流至今。
陈元朋张绍和二孝廉夜集游宗振嘉树林即席分韵
作者：佘翔
朝代：明

楚楚谈天客，归来自帝州。讵堪逃竹所，未许老糟丘。投辖星窥井，衔杯月满楼。相逢欢卜夜，凉气飒疑秋。二妙才名重，论交惬素心。斗牛双入佩，山水独知音。醉月穿萝径，乘风啸竹林。图南绝跋扈，莫遣鬓萧森。
陈元朋张绍和二孝廉夜集游宗振嘉树林即席分韵·其一
作者：佘翔
朝代：明

楚楚谈天客，归来自帝州。讵堪逃竹所，未许老糟丘。投辖星窥井，衔杯月满楼。相逢欢卜夜，凉气飒疑秋。
陈元朋张绍和二孝廉夜集游宗振嘉树林即席分韵其二
作者：佘翔
朝代：明
体裁：五言律诗

二妙才名重，论交惬素心。斗牛双入佩，山水独知音。醉月穿萝径，乘风啸竹林。图南绝跋扈，莫遣鬓萧森。
陈翰卿招集乌山同许伯纶康孟担杨任道作
作者：佘翔
朝代：明

卜筑南山下，开尊醉薜萝。兰投湘女佩，雪和郢人歌。海岳窗中尽，楼台树杪多。翛然发长啸，挥手乱星河。
陪蔡使君游何氏园亭同方许二生作
作者：佘翔
朝代：明

吾徒落魄不可羁，纵横白眼傲当时。愁来散发歌逾壮，激羽流商和者谁。使君于我称同调，诗爱青山吟谢眺。春风何处足欢娱，城南桃李迎人笑。停午驱车过草堂，开樽湖上咏沧浪。莺入垂杨声乍啭，人游芳草兴何长。席上悬河辩有口，宾主陶然嚼大斗。诸生侍侧最风流，飞扬跋扈真吾友。临渊徒有羡鱼情，盘中那得五侯鲭。少年行酒歌不歇，争雄取醉似长鲸。少选松间日欲落，秉烛还倾鸬鹚杓。灌夫骂坐未为狂，步兵入厨差足乐。人生百岁似川徂，即今不饮胡为乎。路傍古墓应多少，世上浮名竟有无。宇宙寥寥君与我，莫笑相逢苦不早。儿童拍掌唱铜鞮，接䍦何惜山公倒。
陪陈玉叔游九鲤湖同陈彦冲作
作者：佘翔
朝代：明

使君飞盖动山灵，九鲤烟霞接幔亭。树缀岩峦空外碧，云移楼阁镜中青。招来凫影栖仙洞，阅罢鹅群写道经。湖水潺湲人不寐，钧天广乐若为听。
集天迪丛桂堂呈仁甫汝存子脩
作者：佘翔
朝代：明

松桂森森雨乍晴，客来湖海气纵横。壶觞不减山阴兴，词赋还齐邺下名。曲径竹摇寒月影，空庭雁度朔风声。可知今日莲花社，也结柴桑漉酒生。
集宗振宅
作者：佘翔
朝代：明

海上春将尽，开尊兴不孤。青山寒击筑，黄鸟间呼卢。岁月甘龙卧，纵横学狗屠。风尘空荏苒，酒尽更须酤。
集徐
作者：佘翔
朝代：明

秦淮春水涨桃花，帘幕轻寒燕子斜。一曲洞箫双凤下，月明人醉莫愁家。
集林晋伯霞村别业
作者：佘翔
朝代：明

园林多秀色，载酒趁花朝。听鸟凭江槛，看云度野桥。曲池含月影，列嶂乱霞标。乘兴还过此，无劳折简招。
集郑文蔚草堂同尚晋拱元作
作者：佘翔
朝代：明

秋色回丛桂，开尊咏楚骚。青云谁附骥，白眼一持螯。露冷花阴月，风生树杪涛。子真栖谷口，何处弋鸿毛。
集鼓山寺仝从甫郑尧邻吴道敬吴赞庭陈万里作
作者：佘翔
朝代：明

陶潜栖白社，谢眺赋青山。地似藤萝外，人多伯仲间。裁诗幽鸟下，移石暮云还。但得如渑酒，沉冥学闭关。
雨中不得过季迪却寄
作者：佘翔
朝代：明

昨日花间酌，高谈碣石宫。今朝云卧处，徒自叹飘蓬。投辖情何限，操瓢兴不穷。所嗟风雨恶，一水渺丝桐。
雨中书所见
作者：佘翔
朝代：明

江村日日雨，四月尚衣绵。？屋颓沙岸，麦丘尽水田。深林喧宿鸟，远浦起寒烟。何物禁愁得，杖头乏酒钱。
雨中书所见
作者：佘翔
朝代：明
体裁：五言律诗

江村日日雨，四月尚衣绵。�屋颓沙岸，麦丘尽水田。深林喧宿鸟，远浦起寒烟。何物禁愁得，杖头乏酒钱。
雨中偕友人自蓬莱驿乘舟谒禹陵
作者：佘翔
朝代：明

几度神游入会稽，探奇冒雨越城西。舟移古渡疑乘雪，马避春流惜障泥。千载风云寒碧瓦，九歌日月閟元圭。相传苍水金书在，满目松萝鸟乱啼。驻马山门望翠屏，禹陵风雨昼冥冥。峰峦回合朝群后，松桧参差护百灵。辇道草荒严伏腊，衮衣庙古肃丹青。祖龙亦是东巡者，秦望寥寥片石铭。
雨中偕友人自蓬莱驿乘舟谒禹陵·其一
作者：佘翔
朝代：明

几度神游入会稽，探奇冒雨越城西。舟移古渡疑乘雪，马避春流惜障泥。千载风云寒碧瓦，九歌日月閟元圭。相传苍水金书在，满目松萝鸟乱啼。
雨中偕友人自蓬莱驿乘舟谒禹陵其二
作者：佘翔
朝代：明
体裁：七言律诗

驻马山门望翠屏，禹陵风雨昼冥冥。峰峦回合朝群后，松桧参差护百灵。辇道草荒严伏腊，衮衣庙古肃丹青。祖龙亦是东巡者，秦望寥寥片石铭。
雨中写闷
作者：佘翔
朝代：明

漠漠黄梅雨，芝城五月秋。湿薪吹不起，平础涨堪愁。岁俭惊千里，家贫梦一丘。谁能鞭日驭，长笑弄扁舟。
雨中怀郭宗舜李千运
作者：佘翔
朝代：明

溪流昨夜长渔矶，雨里柴门暑气微。何处仙舟逢李郭，水田双鸟背人飞。
雨中招廷珍
作者：佘翔
朝代：明

细雨飘来二月花，美人何处斗豪华。囊中剩有青铜在，迟尔南邻卖酒家。
雨中排闷兼呈巫维贞
作者：佘翔
朝代：明

竹径藏春色，兰皋带雨声。年华方七日，孤客最关情。薜荔多垂幄，沧浪足濯缨。田家东作起，何事不归耕。此地逢人日，空斋一雨寒。如何春已到，转觉路行难。蓂荚烟初暝，梨花雪欲残。故园心一片，安得借飞翰。短发不堪把，流光岁已移。潜鱼忘巨壑，倦鸟托深枝。风雨貂仍敝，关山雁故迟。淹留愁不尽，隐几一裁诗。羁栖魂欲断，暮雨不堪闻。怀土怜王粲，谈玄愧子云。灯悬金粟影，炉带玉兰薰。芳草王孙路，何当醉里分。
雨中排闷兼呈巫维贞·其一
作者：佘翔
朝代：明

竹径藏春色，兰皋带雨声。年华方七日，孤客最关情。薜荔多垂幄，沧浪足濯缨。田家东作起，何事不归耕。
雨中排闷兼呈巫维贞其三
作者：佘翔
朝代：明
体裁：五言律诗

短发不堪把，流光岁已移。潜鱼忘巨壑，倦鸟托深枝。风雨貂仍敝，关山雁故迟。淹留愁不尽，隐几一裁诗。
雨中排闷兼呈巫维贞其二
作者：佘翔
朝代：明
体裁：五言律诗

此地逢人日，空斋一雨寒。如何春已到，转觉路行难。蓂荚烟初暝，梨花雪欲残。故园心一片，安得借飞翰。
雨中排闷兼呈巫维贞其四
作者：佘翔
朝代：明
体裁：五言律诗

羁栖魂欲断，暮雨不堪闻。怀土怜王粲，谈玄愧子云。灯悬金粟影，炉带玉兰薰。芳草王孙路，何当醉里分。
雨中杜鹃花
作者：佘翔
朝代：明

何来杜宇叶离离，三月当庭花满枝。莫是啼魂哀帝子，至今香染湿胭脂。
雨中柬郑道行
作者：佘翔
朝代：明

二月雨声寒，萧条拥鹖冠。疏钟沉别院，独鸟下空坛。久客嗟燃桂，深山想采兰。君家书带草，何似故园看。
雨中柬陈鲁彦
作者：佘翔
朝代：明

空门何寂寂，积雨暗松枝。抱病衣偏冷，安贫鸟亦饥。看经先嗽齿，断酒不攒眉。徙倚孤亭上，频吟伐木诗。
雨中汪仲嘉惠米却谢以诗
作者：佘翔
朝代：明

双鬓愁中短，六时客里长。何期三日雨，更惹九回肠。谁授餐霞诀，空馀辟谷方。故人分玉粒，听雨饱绳床。
雨中溪亭即事
作者：佘翔
朝代：明

一溪春水绿平桥，野老临流酒一瓢。多少新诗吟不就，东风吹雨滴芭蕉。
雨中登江天阁
作者：佘翔
朝代：明

积雨依山寺，凭高思渺茫。潮声回片石，云气暗空廊。地控南徐险，天连北斗长。凄凄何处笛，此调是沧浪。
雨中诸君子携歌者过饮草堂醉后赋此
作者：佘翔
朝代：明

十日嗟余病，扁舟见汝情。清秋来旧侣，子夜啭新声。天地容吾党，文章误此生。但教千日醉，不必问阴晴。何来白眼客，樽酒共留连。词藻凌三晋，风流恰七贤。蝉声消暑气，山色带秋烟。况有何戡在，酣歌五柳前。
雨中诸君子携歌者过饮草堂醉后赋此·其一
作者：佘翔
朝代：明

十日嗟余病，扁舟见汝情。清秋来旧侣，子夜啭新声。天地容吾党，文章误此生。但教千日醉，不必问阴晴。
雨中诸君子携歌者过饮草堂醉后赋此其二
作者：佘翔
朝代：明
体裁：五言律诗

何来白眼客，樽酒共留连。词藻凌三晋，风流恰七贤。蝉声消暑气，山色带秋烟。况有何戡在，酣歌五柳前。
雨中集洪仲昭楼居仝詹淑正何行吉管象吉殷公觐分得樽字
作者：佘翔
朝代：明

南楼云里迥，星斗若堪扪。邀客秋初爽，看山日渐昏。雨声寒几席，烛影乱金樽。莫问城笳起，新诗坐夜论。
雨中集游元封双璧堂因怀其尊人宗谦
作者：佘翔
朝代：明

片雨昼冥冥，入帘书带青。柳条低结冷，花萼散微馨。校字乌知学，闻诗鲤过庭。穷交吴楚别，忽忽七流萤。
雨后吟
作者：佘翔
朝代：明

夜来北窗雨，萧萧竹偃扉。朝望城头山，白云湿不飞。
雨后怀陈尧勋
作者：佘翔
朝代：明

空斋听雨夜，芳树转秋声。拥褐饶寒色，谈诗忆友生。扁舟湖海兴，斗酒薜萝情。那得狂相傍，长歌对月明。
雨后问林翼甫病
作者：佘翔
朝代：明

城南伏枕已经秋，一雨寒天两地愁。司马肺应苏夜色，沈郎腰要损风流。门前流水遥通海，云里青山半入楼。欲为故人赓七发，观涛好作广陵游。
雨夜宿文蔚斋中
作者：佘翔
朝代：明

交情谁复似芝兰，一室相将拥鹖冠。坐对西窗频剪烛，芭蕉叶上雨声寒。
雨泊作
作者：佘翔
朝代：明

西风吹大漠，远客滞归舟。雨暗城阴色，云含海上愁。潮声来卧榻，画角起层楼。那得新丰酒，悠然命马周。
青山阻风
作者：佘翔
朝代：明

九月江南风倒吹，青山山下泊舟时。射潮安得钱镠弩，使我孤帆向日披。
青溪舟中夜雨
作者：佘翔
朝代：明

云扫南山锦石寒，孤舟何意滞江干。夜来听得萧萧雨，疑是桐庐七里滩。新安流水下青溪，寒雨孤舟暝色迷。此夜断肠吟不得，南山又听鹧鸪啼。
青溪舟中夜雨·其一
作者：佘翔
朝代：明

云扫南山锦石寒，孤舟何意滞江干。夜来听得萧萧雨，疑是桐庐七里滩。
青溪舟中夜雨·其二
作者：佘翔
朝代：明

新安流水下青溪，寒雨孤舟暝色迷。此夜断肠吟不得，南山又听鹧鸪啼。
题九鲤湖九首 其一 雷轰
作者：佘翔
朝代：明

水晶宫殿压青山，隔断红尘霄汉间。湖上雷声轰不住，长疑仙子驾龙还。
题九鲤湖九首 其七 飞凤
作者：佘翔
朝代：明

何物沉冥不可招，九苞曾说跨王乔。只因误啄金丹粒，谪落人间听玉箫。
题九鲤湖九首 其三 珠帘
作者：佘翔
朝代：明

一片珠帘障玉楼，垂虹为带月为钩。怪来不作寻常梦，鸾鹤分明到十洲。
题九鲤湖九首 其九 将军
作者：佘翔
朝代：明

辟谷仙人不可从，云山彷佛武夷踪。将军不是封侯骨，也学文成访赤松。
题九鲤湖九首 其二 瀑布
作者：佘翔
朝代：明

寒泉泻下紫霄来，一道潺湲万壑哀。可是仙人遗匹练，至今犹挂白云隈。
题九鲤湖九首 其五 石门
作者：佘翔
朝代：明

双扉寂寂护苍苔，几片浮云洞口来。笑探三花从此去，不知何处是天台。
题九鲤湖九首 其八 棋枰
作者：佘翔
朝代：明

仙子乘龙去不还，棋枰犹自阁人间。不知千载烂柯后，又著蓬莱第几山。
题九鲤湖九首 其六 五星
作者：佘翔
朝代：明

悬崖千树昼冥冥，一片潭光聚五星。我欲斋心看道箓，移来午夜照疏棂。
题九鲤湖九首 其四 玉柱
作者：佘翔
朝代：明

仙人何处弄烟霞，十二楼台别有家。依旧当年双玉柱，擎天半倚白云斜。
题九鲤湖九首·雷轰
作者：佘翔
朝代：明

水晶宫殿压青山，隔断红尘霄汉间。湖上雷声轰不住，长疑仙子驾龙还。寒泉泻下紫霄来，一道潺湲万壑哀。可是仙人遗匹练，至今犹挂白云隈。一片珠帘障玉楼，垂虹为带月为钩。怪来不作寻常梦，鸾鹤分明到十洲。仙人何处弄烟霞，十二楼台别有家。依旧当年双玉柱，擎天半倚白云斜。双扉寂寂护苍苔，几片浮云洞口来。笑探三花从此去，不知何处是天台。悬崖千树昼冥冥，一片潭光聚五星。我欲斋心看道箓，移来午夜照疏棂。何物沉冥不可招，九苞曾说跨王乔。只因误啄金丹粒，谪落人间听玉箫。仙子乘龙去不还，棋枰犹自阁人间。不知千载烂柯后，又著蓬莱第几山。辟谷仙人不可从，云山彷佛武夷踪。将军不是封侯骨，也学文成访赤松。
题九鲤湖仝郭士龙林翌甫作
作者：佘翔
朝代：明

琳宫高缥缈，登眺若飞翰。地僻藤萝古，潭深日月寒。石床空有藓，金灶已无丹。采药从兹去，胡麻或可餐。
题九鲤湖水晶宫
作者：佘翔
朝代：明

崔嵬楼阁俯澄湖，湖上仙人竟有无。赤鲤何年飞碧汉，白云犹自满元都。寒潭倒影三珠树，列嶂高悬五岳图。即此避秦无不可，风尘轻易岁华徂。翛然长啸入林丘，峭壁悬崖翠欲流。万壑泉奔青霭下，一天月映紫芝浮。湖中丹灶无今古，洞里閒云任去留。跨鲤仙人何处去，且将杯酒洗尘愁。
题九鲤湖水晶宫·其一
作者：佘翔
朝代：明

崔嵬楼阁俯澄湖，湖上仙人竟有无。赤鲤何年飞碧汉，白云犹自满元都。寒潭倒影三珠树，列嶂高悬五岳图。即此避秦无不可，风尘轻易岁华徂。
题九鲤湖水晶宫其二
作者：佘翔
朝代：明
体裁：七言律诗

翛然长啸入林丘，峭壁悬崖翠欲流。万壑泉奔青霭下，一天月映紫芝浮。湖中丹灶无今古，洞里閒云任去留。跨鲤仙人何处去，且将杯酒洗尘愁。
题余思澄超然楼次柯尧叟韵
作者：佘翔
朝代：明

高阁清阴合，乘秋曳履过。凭轩穷海岳，把酒命羊何。落日低双鸟，微云淡九河。悬知占太史，座上德星多。
题元妙观五松
作者：佘翔
朝代：明

谁种长松礼斗坛，五株曾否拜秦官。凉风吹上松梢月，影落龙鳞片片寒。
题六桥图
作者：佘翔
朝代：明

为爱杜陵诗兴豪，浣花桥畔草堂高。沙堤垂柳移三竺，海岛横云驾六鳌。波荡楼台虹饮涧，声闻霄汉鹤鸣皋。明时空把中流柱，偃蹇江潭见楚骚。
题兰亭
作者：佘翔
朝代：明

永和遗迹岂销沉，载酒兰亭恰赏心。岩壑一时劳应接，壶觞异代感登临。笼鹅池在迷春草，巢燕堂空见竹林。若集群贤修禊事，还凭彩笔勒山阴。
题内卿王百尺楼
作者：佘翔
朝代：明

百尺楼开霄汉斜，气吞河岳万人家。夜寒星斗罗朱栱，日静烟霞护绛纱。阁上图书藏二酉，空中鸾鹤驻三花。仙人总是楼居者，玉女凌风进紫霞。
题冶城吴道士竹房
作者：佘翔
朝代：明

床头一帙五千言，竹里柴扉昼不喧。酒似桃花春似海，避秦何必武陵源。
题北台图
作者：佘翔
朝代：明

越王山下石为台，仲蔚蓬蒿倚石开。竹里清阴摇片月，云间秀色射三台。帆樯远近当窗出，岛屿微茫入槛来。寂寞一区玄草在，问奇倘许破苍苔。
题南山寺
作者：佘翔
朝代：明

山色迎人兴不孤，白云片片散浮屠。一尊浊酒？沉醉，箕踞山间听鹧鸪。
题南山寺
作者：佘翔
朝代：明
体裁：七言绝句

山色迎人兴不孤，白云片片散浮屠。一尊浊酒�沉醉，箕踞山间听鹧鸪。
题南郭别业
作者：佘翔
朝代：明

一气散鸿濛，万汇纷天壤。局促辕下驹，无乃婴世网。所以古达人，翛然濠濮想。鱼鸟日相亲，林木耽苍莽。子也乐郊居，白云缔幽赏。昏日憺忘归，超然神自爽。仰眺烟峦姿，俯聆溪濑响。衡门足栖迟，无劳歌独往。步出南郭门，言向青溪曲。初日散平芜，人烟隐修竹。桑麻迷术阡，籓离转隈隩。始至豁尘襟，长啸骋遐瞩。葱茜郁阳阿，雾霭沉阴谷。既采涧边芹，亦摘畦中蔌。客至且命觞，夜阑更秉烛。濠梁乐在兹，垂钓从所欲。朝市多尘嚣，山林洵寂寞。独有逍遥人，郊墟好栖托。凿池养文鳞，学圃艺灵药。岂不习纷华，所向在寥廓。临流听桔槔，抱影坐丛薄。抚琴伤猗兰，草玄掩高阁。泛泛狎凫鸥，冥冥慕鸿鹄。高卧似隆中，明志甘淡泊。褰裳涉三山，泛驾骋九州。秦皇与周穆，往事良悠悠。伊人事卜筑，乃在青门陬。寒泉瑩碧沼，丛篁间绿畴。菰蒲覆深浅，鸂鷘信沉浮。岂云甘离索，聊以供息游。空潭潜赤鲤，巨壑壑苍虬。愿展云中翼，蓬蒿安足留。
题南郭别业·其一
作者：佘翔
朝代：明

一气散鸿濛，万汇纷天壤。局促辕下驹，无乃婴世网。所以古达人，翛然濠濮想。鱼鸟日相亲，林木耽苍莽。子也乐郊居，白云缔幽赏。昏日憺忘归，超然神自爽。仰眺烟峦姿，俯聆溪濑响。衡门足栖迟，无劳歌独往。
题南郭别业·其三
作者：佘翔
朝代：明

朝市多尘嚣，山林洵寂寞。独有逍遥人，郊墟好栖托。凿池养文鳞，学圃艺灵药。岂不习纷华，所向在寥廓。临流听桔槔，抱影坐丛薄。抚琴伤猗兰，草玄掩高阁。泛泛狎凫鸥，冥冥慕鸿鹄。高卧似隆中，明志甘淡泊。
题南郭别业·其二
作者：佘翔
朝代：明

步出南郭门，言向青溪曲。初日散平芜，人烟隐修竹。桑麻迷术阡，籓离转隈隩。始至豁尘襟，长啸骋遐瞩。葱茜郁阳阿，雾霭沉阴谷。既采涧边芹，亦摘畦中蔌。客至且命觞，夜阑更秉烛。濠梁乐在兹，垂钓从所欲。
题南郭别业·其四
作者：佘翔
朝代：明

褰裳涉三山，泛驾骋九州。秦皇与周穆，往事良悠悠。伊人事卜筑，乃在青门陬。寒泉瑩碧沼，丛篁间绿畴。菰蒲覆深浅，鸂鷘信沉浮。岂云甘离索，聊以供息游。空潭潜赤鲤，巨壑壑苍虬。愿展云中翼，蓬蒿安足留。
题南郭别业·其四
作者：佘翔
朝代：明
体裁：古风

褰裳涉三山，泛驾骋九州。秦皇与周穆，往事良悠悠。伊人事卜筑，乃在青门陬。寒泉莹碧沼，丛篁间绿畴。菰蒲覆深浅，鸂鷘信沉浮。岂云甘离索，聊以供息游。空潭潜赤鲤，巨壑壑苍虬。愿展云中翼，蓬蒿安足留。
题友人池亭
作者：佘翔
朝代：明

花竹散清阴，孤亭苍翠里。坐来百虑消，彷佛临秋水。高阁霞为幔，参差花影重。斗间真气在，知有抱珠龙。池塘开十亩，流水漾桃花。但得如泥醉，何须问习家。
题友人池亭·其一
作者：佘翔
朝代：明

花竹散清阴，孤亭苍翠里。坐来百虑消，彷佛临秋水。
题友人池亭其三
作者：佘翔
朝代：明
体裁：五言绝句

池塘开十亩，流水漾桃花。但得如泥醉，何须问习家。
题友人池亭其二
作者：佘翔
朝代：明
体裁：五言绝句

高阁霞为幔，参差花影重。斗间真气在，知有抱珠龙。
题可秩书斋
作者：佘翔
朝代：明

衡门背郭草堂清，书草参差绕砌生。试看青藜分太乙，夜阑读易照寒檠。名家旧学起青箱，四壁图书白日长。莫怪城头云五色，一庭花染綵毫香。槛外芙蓉插汉斜，登楼直欲采三花。客来不尽论文兴，把酒空庭想月华。名花如绮傍雕阑，小径烟花竹数竿。读罢玄经无别事，倚阑一曲月中弹。
题可秩书斋·其一
作者：佘翔
朝代：明

衡门背郭草堂清，书草参差绕砌生。试看青藜分太乙，夜阑读易照寒檠。
题可秩书斋其三
作者：佘翔
朝代：明
体裁：七言绝句

槛外芙蓉插汉斜，登楼直欲采三花。客来不尽论文兴，把酒空庭想月华。
题可秩书斋其二
作者：佘翔
朝代：明
体裁：七言绝句

名家旧学起青箱，四壁图书白日长。莫怪城头云五色，一庭花染綵毫香。
题可秩书斋其四
作者：佘翔
朝代：明
体裁：七言绝句

名花如绮傍雕阑，小径烟花竹数竿。读罢玄经无别事，倚阑一曲月中弹。
题君霖六书楼
作者：佘翔
朝代：明

公子开高阁，参差碧汉齐。书应工倒薤，帙已映燃藜。翼轸光堪摘，匡庐望不迷。几人能载酒，时上白云梯。
题囊山兰若
作者：佘翔
朝代：明

习静投山寺，莲花不染心。孤云团野色，片雨散秋阴。竹影侵禅榻，松涛杂梵音。无生如可学，长此卧东林。
题四皓图为黄山人全之寿
作者：佘翔
朝代：明

秦威煽六合，四贤隐商山。紫芝何霭霭，采之驻红颜。岂不怀唐虞，世远不可攀。隆准既兴刘，求之且闭关。皭然义不辱，心与白云间。一朝入汉庭，侍燕伟衣冠。片言成羽翼，宗社赖以安。伊人韬至德，卷舒若转丸。处世合如此，果哉何足难。黄公千载后，风流继考槃。既探黄石略，亦炼紫金丹。逃名遵芳躅，肆志托飞翰。明时终抱璞，宁愧硕人宽。
题姚愧州明府园亭
作者：佘翔
朝代：明

五柳先生懒折腰，归来踪迹溷渔樵。角巾漉酒东篱下，还赴莲花社里招。亭对青山一水分，隔林啼鸟静中闻。若非寂寞耽奇字，载酒何人问子云。
题姚愧州明府园亭·其一
作者：佘翔
朝代：明

五柳先生懒折腰，归来踪迹溷渔樵。角巾漉酒东篱下，还赴莲花社里招。
题姚愧州明府园亭其二
作者：佘翔
朝代：明
体裁：七言绝句

亭对青山一水分，隔林啼鸟静中闻。若非寂寞耽奇字，载酒何人问子云。
题姚明府亭
作者：佘翔
朝代：明

名园花竹影参差，招隐长歌绝妙词。醉倒接䍦醒不得，风流还似习家池。光禄池亭向水开，郎官青鬓赋归来。桑田沧海须臾事，竹下何妨数举杯。
题姚明府亭·其一
作者：佘翔
朝代：明

名园花竹影参差，招隐长歌绝妙词。醉倒接䍦醒不得，风流还似习家池。
题姚明府亭其二
作者：佘翔
朝代：明
体裁：七言绝句

光禄池亭向水开，郎官青鬓赋归来。桑田沧海须臾事，竹下何妨数举杯。
题小山宗侯狎鸥汀
作者：佘翔
朝代：明

高馆新开汴水头，忘机日日狎沙鸥。澄潭春动鱼龙戏，截得珊瑚作钓钩。风雨扁舟混钓徒，亲人鱼鸟若堪呼。临流更爱桃花色，肯载西施泛五湖。岂是江潭赋卜居，眼中花木满庭除。夜来还住青藜阁，著就刘家七略书。香生金粟桂丛开，楼阁参差近吹台。欲问淮南鸿宝诀，倘容招隐小山来。
题小山宗侯狎鸥汀·其一
作者：佘翔
朝代：明

高馆新开汴水头，忘机日日狎沙鸥。澄潭春动鱼龙戏，截得珊瑚作钓钩。
题小山宗侯狎鸥汀其三
作者：佘翔
朝代：明
体裁：七言绝句

岂是江潭赋卜居，眼中花木满庭除。夜来还住青藜阁，著就刘家七略书。
题小山宗侯狎鸥汀其二
作者：佘翔
朝代：明
体裁：七言绝句

风雨扁舟混钓徒，亲人鱼鸟若堪呼。临流更爱桃花色，肯载西施泛五湖。
题小山宗侯狎鸥汀其四
作者：佘翔
朝代：明
体裁：七言绝句

香生金粟桂丛开，楼阁参差近吹台。欲问淮南鸿宝诀，倘容招隐小山来。
题戴氏风泽山房
作者：佘翔
朝代：明

谁栽千树橘，况近百花庄。何用愚名谷，只宜醉作乡。行藏高卧稳，岁月著书长。兴到来看竹，无劳枉报章。结屋松林下，终朝独闭关。猖狂知浊酒，摇落对青山。种树荷锄去，寻僧采药还。眷兹招隐地，倘许数跻攀。
题戴氏风泽山房·其一
作者：佘翔
朝代：明

谁栽千树橘，况近百花庄。何用愚名谷，只宜醉作乡。行藏高卧稳，岁月著书长。兴到来看竹，无劳枉报章。
题戴氏风泽山房其二
作者：佘翔
朝代：明
体裁：五言律诗

结屋松林下，终朝独闭关。猖狂知浊酒，摇落对青山。种树荷锄去，寻僧采药还。眷兹招隐地，倘许数跻攀。
题朱医社
作者：佘翔
朝代：明

吾爱朱公社，壶邱水石凉。寿齐椿树永，春满橘花香。宝箓凭云护，灵旗薄日扬。斋心求服食，隐隐见中黄。
题李孚台白水亭
作者：佘翔
朝代：明

万顷烟霞一草亭，开樽醉杀柳条青。停杯试问沧浪水，龙卧寒潭几日醒。湖上何来碧浪高，雷轰风猛怒相号。任公不是寻常手，欲下沧溟钓六鳌。
题李孚台白水亭·其一
作者：佘翔
朝代：明

万顷烟霞一草亭，开樽醉杀柳条青。停杯试问沧浪水，龙卧寒潭几日醒。
题李孚台白水亭其二
作者：佘翔
朝代：明
体裁：七言绝句

湖上何来碧浪高，雷轰风猛怒相号。任公不是寻常手，欲下沧溟钓六鳌。
题林中丞柳桥别业兼赠洁甫公子
作者：佘翔
朝代：明

中丞台馆抱溪流，载酒频过杜若洲。一自吴门千骑散，至今花鸟不胜愁。辛夷花发艳阳天，别业风光似辋川。贳酒垆头春欲暮，飞花何处不堪怜。孤亭风雨长苍苔，山似飞凰拥翠来。世事寻常归荷锸，不妨潦倒日衔杯。
题林中丞柳桥别业兼赠洁甫公子·其一
作者：佘翔
朝代：明

中丞台馆抱溪流，载酒频过杜若洲。一自吴门千骑散，至今花鸟不胜愁。
题林中丞柳桥别业兼赠洁甫公子·其三
作者：佘翔
朝代：明

孤亭风雨长苍苔，山似飞凰拥翠来。世事寻常归荷锸，不妨潦倒日衔杯。
题林中丞柳桥别业兼赠洁甫公子·其二
作者：佘翔
朝代：明

辛夷花发艳阳天，别业风光似辋川。贳酒垆头春欲暮，飞花何处不堪怜。
题林德夫东山别墅
作者：佘翔
朝代：明

偃蹇歌招隐，栖迟老岁华。世情从燕雀，吾道自龙蛇。猿鸟山中侣，松萝物外情。看花多藉草，恰恰听流莺。松下时调鹤，溪边日钓鱼。孤山林处士，封禅总无书。眷此栽花地，而多种秫田。桔槔偏不用，鼓腹乐尧天。入林无俗物，爱客有深怀。谁得逍遥趣，风吹海月来。山气冷疏牖，墟烟淡远村。桑麻与鸡犬，彷佛武陵源。群峰青似黛，一水碧如油。但得会心处，何须到十洲。芳洁纫兰佩，离披咏桂丛。谢家春草梦，无日不诗筒。花气朝侵榻，松风夜拂琴。庭前梧与竹，鸾凤自为林。白发甘肥遁，青山狎隐沦。试看朝市客，若个是閒人。
题林德夫东山别墅·其一
作者：佘翔
朝代：明

偃蹇歌招隐，栖迟老岁华。世情从燕雀，吾道自龙蛇。
题林德夫东山别墅·其七
作者：佘翔
朝代：明

群峰青似黛，一水碧如油。但得会心处，何须到十洲。
题林德夫东山别墅·其三
作者：佘翔
朝代：明

松下时调鹤，溪边日钓鱼。孤山林处士，封禅总无书。
题林德夫东山别墅·其九
作者：佘翔
朝代：明

花气朝侵榻，松风夜拂琴。庭前梧与竹，鸾凤自为林。
题林德夫东山别墅·其二
作者：佘翔
朝代：明

猿鸟山中侣，松萝物外情。看花多藉草，恰恰听流莺。
题林德夫东山别墅·其五
作者：佘翔
朝代：明

入林无俗物，爱客有深怀。谁得逍遥趣，风吹海月来。
题林德夫东山别墅·其八
作者：佘翔
朝代：明

芳洁纫兰佩，离披咏桂丛。谢家春草梦，无日不诗筒。
题林德夫东山别墅·其六
作者：佘翔
朝代：明

山气冷疏牖，墟烟淡远村。桑麻与鸡犬，彷佛武陵源。
题林德夫东山别墅·其十
作者：佘翔
朝代：明

白发甘肥遁，青山狎隐沦。试看朝市客，若个是閒人。
题林德夫东山别墅·其四
作者：佘翔
朝代：明

眷此栽花地，而多种秫田。桔槔偏不用，鼓腹乐尧天。
题林德夫乐丘 其一 梅坡真隐
作者：佘翔
朝代：明

梅花清似雪，缥缈白云间。不有神仙住，谁传姑射山。
题林德夫乐丘 其七 松月夜窗
作者：佘翔
朝代：明

松斋零露滴，夜坐思泠然。一诵襄阳句，山窗月色偏。
题林德夫乐丘 其三 瑶泉流碧
作者：佘翔
朝代：明

千年流不竭，谷口气氤氛。莫是神龙窟，灵湫泻白云。
题林德夫乐丘 其二 望海苍岩
作者：佘翔
朝代：明

高蹈营丘壑，林峦骋目初。峨眉云变幻，海气直凌虚。
题林德夫乐丘 其五 叠玉山房
作者：佘翔
朝代：明

夜梦昆山玉，朝名有美堂。但看松竹色，何处不琳琅。
题林德夫乐丘 其八 春草池塘
作者：佘翔
朝代：明

眷此栖真地，高深辟化工。池塘春草梦，不减谢家风。
题林德夫乐丘 其六 刘安丛桂
作者：佘翔
朝代：明

山似淮南秀，人歌丛桂篇。莫论今与昔，异代总登仙。
题林德夫乐丘 其四 拟谢公墩
作者：佘翔
朝代：明

古木参天迥，青山载酒多。谢公墩可拟，词客盛年何。
题林德夫乐丘·梅坡真隐
作者：佘翔
朝代：明

梅花清似雪，缥缈白云间。不有神仙住，谁传姑射山。高蹈营丘壑，林峦骋目初。峨眉云变幻，海气直凌虚。千年流不竭，谷口气氤氛。莫是神龙窟，灵湫泻白云。古木参天迥，青山载酒多。谢公墩可拟，词客盛年何。夜梦昆山玉，朝名有美堂。但看松竹色，何处不琳琅。山似淮南秀，人歌丛桂篇。莫论今与昔，异代总登仙。松斋零露滴，夜坐思泠然。一诵襄阳句，山窗月色偏。眷此栖真地，高深辟化工。池塘春草梦，不减谢家风。
题林邦介溪上别业
作者：佘翔
朝代：明

一水抱村流，门临杜若洲。桃花停上骑，莲叶命扁舟。波荡千峰影，风回六月秋。西园名邺下，词赋重应刘。
题栖禅寺
作者：佘翔
朝代：明

片片归林鸟，微微出寺钟。僧门掩秋色，明月挂高松。
题栟榈寺
作者：佘翔
朝代：明

礼佛寻龙藏，逢僧入虎溪。诸天空色相，双树是菩提。拂麈花初散，摊经日未西。白莲堪结社，临去独留题。
题梅
作者：佘翔
朝代：明

冰霜满眼岁将残，万木萧条不耐看。漏泄江南春信早，一枝初破雪中寒。
题梅
作者：佘翔
朝代：明

残雪未消片月斜，美人林下斗豪华。淡妆疑自罗浮出，占得春风第一花。
题棠泉图寿棠泉郑公
作者：佘翔
朝代：明

嘉树郁繁阴，玉泉流不舍。中有栖迟人，抱瓮灌梧槚。伊昔际明时，亦既五其马。钟鼎岂不荣，所贵和者寡。耆旧伟衣冠，文章超风雅。介寿及春阳，花下进杯斝。绮席露为浆，雕盘龙作鲊。神游孤射山，道契襄城野。荧荧南极星，永锡兹纯嘏。
题武彝
作者：佘翔
朝代：明

骑来竹杖似飞龙，欲乞金丹访赤松。三十六峰青不断，仙人何处采芙蓉。溪上扁舟鸥鹭群，凌风初谒武夷君。幔亭深处松涛起，彷佛钧天隔水闻。溪流九曲漾霞标，路入桃源一水遥。忽听云间吹玉笛，鸾舆飞度綵虹桥。采秀朝来汗漫游，松风五月冷龙湫。山中道士如相识，骑鹤招余到十洲。寻真直到上清家，小藏峰头对月华。仙分吾生应不薄，亲承玉女饭胡麻。烟霞五色幻仙台，瑶草千年碧洞开。一自仙人分石髓，乘风万里去还来。
题武彝·其一
作者：佘翔
朝代：明

骑来竹杖似飞龙，欲乞金丹访赤松。三十六峰青不断，仙人何处采芙蓉。
题武彝其三
作者：佘翔
朝代：明
体裁：七言绝句

溪流九曲漾霞标，路入桃源一水遥。忽听云间吹玉笛，鸾舆飞度綵虹桥。
题武彝其二
作者：佘翔
朝代：明
体裁：七言绝句

溪上扁舟鸥鹭群，凌风初谒武夷君。幔亭深处松涛起，彷佛钧天隔水闻。
题武彝其五
作者：佘翔
朝代：明
体裁：七言绝句

寻真直到上清家，小藏峰头对月华。仙分吾生应不薄，亲承玉女饭胡麻。
题武彝其六
作者：佘翔
朝代：明
体裁：七言绝句

烟霞五色幻仙台，瑶草千年碧洞开。一自仙人分石髓，乘风万里去还来。
题武彝其四
作者：佘翔
朝代：明
体裁：七言绝句

采秀朝来汗漫游，松风五月冷龙湫。山中道士如相识，骑鹤招余到十洲。
题江养化亭
作者：佘翔
朝代：明

山当睥睨水潆洄，十亩园林背郭开。坐上云霄看不厌，壶公万叠送青来。
题江氏亭
作者：佘翔
朝代：明

槛外芙蓉插汉斜，紫荆花映碧窗纱。登楼一笑星河冷，挥手空中摘九华。名花如绮倚雕阑，曲径萧然竹数竿。草就玄经无别事，南华秋水月中看。一庭春色散天香，花萼相辉白昼长。气似垂虹文似锦，风流原不堕江郎。
题江氏亭·其一
作者：佘翔
朝代：明

槛外芙蓉插汉斜，紫荆花映碧窗纱。登楼一笑星河冷，挥手空中摘九华。
题江氏亭其三
作者：佘翔
朝代：明
体裁：七言绝句

一庭春色散天香，花萼相辉白昼长。气似垂虹文似锦，风流原不堕江郎。
题江氏亭其二
作者：佘翔
朝代：明
体裁：七言绝句

名花如绮倚雕阑，曲径萧然竹数竿。草就玄经无别事，南华秋水月中看。
题沈纯甫绿萝庄
作者：佘翔
朝代：明

疏乞还山别汉都，知君踪迹寄菰蒲。徙陶偏笑鸱夷策，何似君家长五湖。岂为长生赋采芝，二毛心事少人知。沈郎不问腰消瘦，兴到还裁八咏诗。岭海当年谪戍身，归来旧业白云贫。一区寂寞玄堪草，载酒时来问字人。结？此地意如何，书闻名山副墨多。才见条桑蚕事起，西湖又听采菱歌。
题沈纯甫绿萝庄·其一
作者：佘翔
朝代：明

疏乞还山别汉都，知君踪迹寄菰蒲。徙陶偏笑鸱夷策，何似君家长五湖。
题沈纯甫绿萝庄·其四
作者：佘翔
朝代：明

结？此地意如何，书闻名山副墨多。才见条桑蚕事起，西湖又听采菱歌。
题沈纯甫绿萝庄其三
作者：佘翔
朝代：明
体裁：七言绝句

岭海当年谪戍身，归来旧业白云贫。一区寂寞玄堪草，载酒时来问字人。
题沈纯甫绿萝庄其二
作者：佘翔
朝代：明
体裁：七言绝句

岂为长生赋采芝，二毛心事少人知。沈郎不问腰消瘦，兴到还裁八咏诗。
题沈纯甫绿萝庄其四
作者：佘翔
朝代：明
体裁：七言绝句

结�此地意如何，书闻名山副墨多。才见条桑蚕事起，西湖又听采菱歌。
题清樾轩
作者：佘翔
朝代：明

结得高斋赋考槃，林间新著竹皮冠。白云犹带苍梧色，散作清阴六月寒。
题潭中书亭
作者：佘翔
朝代：明

一庭春色报芳菲，玉女骖鸾采秀归。可是三花分少室，天香夜染绿罗衣。
题画
作者：佘翔
朝代：明

千山历历水悠悠，江上风来六月秋。最爱沧浪堪濯足，柳阴系著木兰舟。
题画
作者：佘翔
朝代：明

野老科头一叶舟，閒看雁影带云流。萧条芦荻秋江冷，何处披蓑下钓钩。
题画兰赠张子升
作者：佘翔
朝代：明

萋萋萧艾岂为群，秀色曾从九畹分。采得芳菲堪作佩，临风只合赠湘君。
题白云楼有怀
作者：佘翔
朝代：明

槛外芙蓉插汉斜，登楼似驾五云车。夜来北望星辰近，欲向空中摘九华。高楼上逼斗牛寒，何事伊人日倚阑。最是千秋堪洒泪，紫云山作白云看。槛外千峰拥翠来，万家烟树望中开。主人不浅登楼兴，对月频倾绿酒杯。面面青山入画图，閒来与客醉屠苏。衔杯笑问楼居者，月里霓裳竟有无。徙倚楼头望翠微，晴霞片片锁柴扉。醉来欲乞天孙锦，制就仙人五色衣。风流原不减孙山，百尺楼中日往还。笑满乾坤人不见，凤凰深驻白云间。
题白云楼有怀·其一
作者：佘翔
朝代：明

槛外芙蓉插汉斜，登楼似驾五云车。夜来北望星辰近，欲向空中摘九华。
题白云楼有怀其三
作者：佘翔
朝代：明
体裁：七言绝句

槛外千峰拥翠来，万家烟树望中开。主人不浅登楼兴，对月频倾绿酒杯。
题白云楼有怀其二
作者：佘翔
朝代：明
体裁：七言绝句

高楼上逼斗牛寒，何事伊人日倚阑。最是千秋堪洒泪，紫云山作白云看。
题白云楼有怀其五
作者：佘翔
朝代：明
体裁：七言绝句

徙倚楼头望翠微，晴霞片片锁柴扉。醉来欲乞天孙锦，制就仙人五色衣。
题白云楼有怀其六
作者：佘翔
朝代：明
体裁：七言绝句

风流原不减孙山，百尺楼中日往还。笑满乾坤人不见，凤凰深驻白云间。
题白云楼有怀其四
作者：佘翔
朝代：明
体裁：七言绝句

面面青山入画图，閒来与客醉屠苏。衔杯笑问楼居者，月里霓裳竟有无。
题程君衡扇面
作者：佘翔
朝代：明

桃花似斗美人妆，掌上看来兴未央。翠羽却怜春色好，欲衔花片报刘郎。
题立朝叔亭子
作者：佘翔
朝代：明

一庭春色报芳菲，酒熟床头鳜乍肥。但得看花频中酒，百年长制薜萝衣。座上青山一片孤，夜来月白似冰壶。接䍦倒著如泥醉，不管傍人说酒徒。白眼猖狂避世心，蓬池谁解阮公吟。仲容亦是逃名者，浊酒相看竹下斟。
题立朝叔亭子·其一
作者：佘翔
朝代：明

一庭春色报芳菲，酒熟床头鳜乍肥。但得看花频中酒，百年长制薜萝衣。
题立朝叔亭子其三
作者：佘翔
朝代：明
体裁：七言绝句

白眼猖狂避世心，蓬池谁解阮公吟。仲容亦是逃名者，浊酒相看竹下斟。
题立朝叔亭子其二
作者：佘翔
朝代：明
体裁：七言绝句

座上青山一片孤，夜来月白似冰壶。接䍦倒著如泥醉，不管傍人说酒徒。
题立雨叔餐秀园
作者：佘翔
朝代：明

春生薜荔翠交加，高捲湘帘览物华。一曲溪流堪濯锦，有时流出武陵花。竹香细细午风柔，高枕沧浪事事幽。散帙挥毫过白日，嘤嘤灌木鸟相求。一室多藏小酉书，草名书带满庭除。夜来太乙高相照，彩笔如椽赋子虚。浊酒谁知大阮心，蓬池无日不清吟。仲容亦有衔杯兴，散发频来醉竹林。
题立雨叔餐秀园·其一
作者：佘翔
朝代：明

春生薜荔翠交加，高捲湘帘览物华。一曲溪流堪濯锦，有时流出武陵花。
题立雨叔餐秀园其三
作者：佘翔
朝代：明
体裁：七言绝句

一室多藏小酉书，草名书带满庭除。夜来太乙高相照，彩笔如椽赋子虚。
题立雨叔餐秀园其二
作者：佘翔
朝代：明
体裁：七言绝句

竹香细细午风柔，高枕沧浪事事幽。散帙挥毫过白日，嘤嘤灌木鸟相求。
题立雨叔餐秀园其四
作者：佘翔
朝代：明
体裁：七言绝句

浊酒谁知大阮心，蓬池无日不清吟。仲容亦有衔杯兴，散发频来醉竹林。
题竹林七贤图
作者：佘翔
朝代：明

昔时竹林人，俱是清狂客。逃名却尚奇，纵酒已成癖。天地总虚无，老庄与朝夕。吾生后汝期，感慨兹遗迹。
题翠漪亭
作者：佘翔
朝代：明

草阁玲珑俯碧池，翠云低压万年枝。床头浊酒葡萄色，醉倒山公白接䍦。
题胡参军池亭
作者：佘翔
朝代：明

白云澹忘归，川上气萧爽。鱼鸟来亲人，居然濠濮想。抱瓮似汉阴，地僻无车马。白鸥海上来，日对忘机者。
题胡参军池亭·其一
作者：佘翔
朝代：明

白云澹忘归，川上气萧爽。鱼鸟来亲人，居然濠濮想。
题胡参军池亭·其二
作者：佘翔
朝代：明

抱瓮似汉阴，地僻无车马。白鸥海上来，日对忘机者。
题芙蓉园
作者：佘翔
朝代：明

公子园门邸第东，清光花岂百花同。挥毫香满金茎露，把酒凉生玉佩风。邺下客飞清夜盖，淮南日咏小山丛。霓裳何似天孙锦，机上芙蓉集更工。
题衡山
作者：佘翔
朝代：明

清秋高蹑祝融峰，涧道千盘隐万松。日月分明开禹凿，云霞回合蚀秦封。檐前乔木巢朱鸟，岩下寒湫卧白龙。欲问元彝苍水使，天风吹落半山钟。
题诒谷堂
作者：佘翔
朝代：明

名家旧出紫云溪，卜筑金陵汉水西。不比乌衣王谢宅，堂开贻谷燕长栖。堂开白下近长干，庭畔春风长玉兰。奕世相传蘋藻在，文垂片石望中看。
题诒谷堂·其一
作者：佘翔
朝代：明

名家旧出紫云溪，卜筑金陵汉水西。不比乌衣王谢宅，堂开贻谷燕长栖。
题诒谷堂其二
作者：佘翔
朝代：明
体裁：七言绝句

堂开白下近长干，庭畔春风长玉兰。奕世相传蘋藻在，文垂片石望中看。
题郑兆念采精舍
作者：佘翔
朝代：明

高斋读罢思飞扬，把酒花间日正长。最爱君家书带草，青葱似染綵毫香。
题郑氏秀远楼
作者：佘翔
朝代：明

楼阁凌空势不群，万家烟树望中分。杯摇河汉南山色，剑倚崆峒北斗文。海气散为三伏雨，天风吹落九华云。芙蓉采得堪谁赠，醉倚雕栏到日曛。
题酒家仝钱季善作
作者：佘翔
朝代：明

解下鹔鹴裘，恰贳酒一斗。笑问酒家胡，有客如此否。
题陆丞相祠
作者：佘翔
朝代：明

不见南朝帝子家，灵祠犹锁旧烟霞。龙从玉玺沉沧海，星陨厓门扈翠华。风雨长嘶天外马，英雄谁斩泽中蛇。即今边将平沙漠，精爽无劳咽暮笳。
题陈子卿此君轩
作者：佘翔
朝代：明

气压元龙百尺楼，摊书偏爱竹脩脩。有时笑倚婵娟月，一片西山翠欲流。
题隆甫小像
作者：佘翔
朝代：明

季鹰称任达，之子慕高风。貌岂缘诗瘦，愁多入赋工。云中惟附骥，海上自冥鸿。色相无劳著，万缘悉已空。
题霞林林氏别业
作者：佘翔
朝代：明

南华读罢倚雕阑，十八娘家荔子丹。玛瑙盘中珠错落，文园消渴好加餐。群峰矗矗翠争奇，草木风云变四时。不待操蛇神谒帝，太行王屋眼中移。
题霞林林氏别业·其一
作者：佘翔
朝代：明

南华读罢倚雕阑，十八娘家荔子丹。玛瑙盘中珠错落，文园消渴好加餐。
题霞林林氏别业其二
作者：佘翔
朝代：明
体裁：七言绝句

群峰矗矗翠争奇，草木风云变四时。不待操蛇神谒帝，太行王屋眼中移。
题鸣臣林明府园亭
作者：佘翔
朝代：明

山中雨露长松筠，十亩园林寄此身。莫问桔槔劳俯仰，忘机原是汉阴人。白发逍遥不计年，兴来时咏考槃篇。濯缨池上宽垂钓，鱼在濠梁乐已全。宅边五柳似柴桑，篱下黄花晚更香。自有白衣来送酒，南山秋色醉斜阳。
题鸣臣林明府园亭·其一
作者：佘翔
朝代：明

山中雨露长松筠，十亩园林寄此身。莫问桔槔劳俯仰，忘机原是汉阴人。
题鸣臣林明府园亭其三
作者：佘翔
朝代：明
体裁：七言绝句

宅边五柳似柴桑，篱下黄花晚更香。自有白衣来送酒，南山秋色醉斜阳。
题鸣臣林明府园亭其二
作者：佘翔
朝代：明
体裁：七言绝句

白发逍遥不计年，兴来时咏考槃篇。濯缨池上宽垂钓，鱼在濠梁乐已全。
题黄惟雅欣赏斋
作者：佘翔
朝代：明

琴弄胡床磬懒敲，幽兰馥馥竹萧萧。图书四壁留仙篆，彝鼎千秋应斗杓。气溢空中游汗漫，翼垂海上驾扶摇。衔杯下榻多情兴，倚杖重来不待招。
题黄惟雅汪波千顷图
作者：佘翔
朝代：明

大鹏徙南溟，扶摇九万里。斥鴳抢榆枋，控地而已矣。大小量固殊，谁能区别此。黄生产建安，夙慕前贤轨。汪波以名图，朝夕劳仰止。伊昔汉运微，贤豪皆披靡。登龙失李公，祭皋悲范子。屈蠖且泥蟠，独羡汝南美。黄生青云姿，胸中无棘枳。卜筑芝城隈，深林避泥滓。汗漫游其中，可以格吝鄙。瑶琴蓄一张，诗篇规四始。自甘介浊酒，何用问臧否。泰山等秋毫，天地犹一指。汪洋千顷波，后先同一揆。嗟余偃蹇人，结交淡如水。虽然日往还，安能窥底里。取醉有青尊，逆旅忘蓬累。叔度本畸人，公衡亦快士。愿子重勉旃，鲲自北溟起。
风猛不得渡淮薄暮投宿
作者：佘翔
朝代：明

朔风吹雪路漫漫，浪涌长淮欲渡难。今夜谁家堪寄宿，荒村犬吠一灯寒。
饮兰亭
作者：佘翔
朝代：明

竹树满山阴，前贤迹未扫。试流曲水觞，醉藉王孙草。
饮马于阶草堂仝钱叔达康孟担作
作者：佘翔
朝代：明

华筵开别墅，坐对菊花香。自爱倾醽醁，何须典鹔鹴。徵歌多子夜，纵酒得高阳。秉烛忘归去，沉沉漏未央。
馆中听雨
作者：佘翔
朝代：明

疏灯孤馆影悠悠，素发萧然挂蒯缑。枕上忽闻枫树雨，梦魂欲破海东头。
马上即事
作者：佘翔
朝代：明

万壑春流泻海门，人家多住绿杨村。花飘马首如红雨，何处听莺不断魂。
马上见太行山
作者：佘翔
朝代：明

黄金柳色及春回，云散朝歌睥睨开。马上春愁消不尽，太行一片自西来。
马从甫招饮病中却寄兼呈诸君
作者：佘翔
朝代：明

故人春酒熟，招我醉烟萝。不浅衔杯兴，其如伏枕何。隔帘黄鸟静，当户白云多。肠断高阳侣，无因共啸歌。
马用调草堂观妓
作者：佘翔
朝代：明

园林寒色淡平芜，公子邀欢兴不孤。一片烟波清似镜，不知载酒在西湖。高阁临流锦席开，一时词客共徘徊。雕阑徙倚看山遍，笑折黄花进酒杯。红粉当筵斗绮罗，楼台倒影漾微波。池头双鹤声相和，似解佳人白苧歌。一林脩竹护柴门，城市栖迟似远村。但得三千珠履客，不妨十日醉平原。
马用调草堂观妓·其一
作者：佘翔
朝代：明

园林寒色淡平芜，公子邀欢兴不孤。一片烟波清似镜，不知载酒在西湖。
马用调草堂观妓其三
作者：佘翔
朝代：明
体裁：七言绝句

红粉当筵斗绮罗，楼台倒影漾微波。池头双鹤声相和，似解佳人白苧歌。
马用调草堂观妓其二
作者：佘翔
朝代：明
体裁：七言绝句

高阁临流锦席开，一时词客共徘徊。雕阑徙倚看山遍，笑折黄花进酒杯。
马用调草堂观妓其四
作者：佘翔
朝代：明
体裁：七言绝句

一林脩竹护柴门，城市栖迟似远村。但得三千珠履客，不妨十日醉平原。
高帝斩蛇剑
作者：佘翔
朝代：明

拔剑长驱万里心，蛇分鬼母哭空林。元康武库流为火，火德将无属夘金。
魏贞女诗
作者：佘翔
朝代：明

烛烛空中月，没且含光辉。猗猗谷中兰，芬馨死不移。温温魏氏女，皎皎琼树姿。既娴内则训，亦诵柏舟诗。伊昔聘林家，皓首以为期。君子溘朝露，吁天涕涟洏。匍匐奔其丧，相殉分所宜。高堂未展谒，况在天一涯。罗帷为谁设，膏沭为谁施。妯娌纷喋喋，宁知我心悲。水浆不入口，焉问渴与饥。一朝复一夕，视死甘如饴。从容下九原，岂曰生结缡。但作连理树，一抔土相依。百卉媚春阳，霜露且先萎。何如松与柏，郁郁岁寒时。嗟嗟魏氏女，贞心迈等夷。共姜千载后，芳名史并垂。
鹅湖馆中别詹修之
作者：佘翔
朝代：明

余向江南去，君为蓟北行。舟车含别泪，风雨恋交情。燕市初求骏，湘累自采蘅。天涯如见月，莫负岁寒盟。一朝复一夕，身世似飘蓬。雁度寒云外，莺啼细雨中。形骸嗟我老，肝胆与君同。岐路愁分手，劳歌思不穷。
鹅湖馆中别詹修之·其一
作者：佘翔
朝代：明

余向江南去，君为蓟北行。舟车含别泪，风雨恋交情。燕市初求骏，湘累自采蘅。天涯如见月，莫负岁寒盟。
鹅湖馆中别詹修之其二
作者：佘翔
朝代：明
体裁：五言律诗

一朝复一夕，身世似飘蓬。雁度寒云外，莺啼细雨中。形骸嗟我老，肝胆与君同。岐路愁分手，劳歌思不穷。
麦斜岩别吴文仲比部
作者：佘翔
朝代：明

何事寻樵谷，空山路转微。岳莲飞入座，岩桂扑行衣。众壑趋云窦，孤峰对石扉。徘徊珠树鹤，明发又分飞。
黄博士衮
作者：佘翔
朝代：明

文章如锦一毡寒，服食谁传九转丹。忆醉紫阳山月下，故园此夜对谁看。
黄山七景 其一 石床
作者：佘翔
朝代：明

綵霞为幔石为床，玉女吹箫下凤凰。不到名山深采药，桃花？复问刘郎。
黄山七景 其一 石床
作者：佘翔
朝代：明
体裁：七言绝句

綵霞为幔石为床，玉女吹箫下凤凰。不到名山深采药，桃花�复问刘郎。
黄山七景 其七 桃花溪
作者：佘翔
朝代：明

山下溪流曲曲斜，春风吹落武陵花。渔郎若问桃源路，鸡犬云中别有家。
黄山七景 其三 白龙潭
作者：佘翔
朝代：明

龙湫万片白云寒，中有玉龙日夜蟠。长啸一声龙欲起，明珠如月镜中看。
黄山七景 其二 天都峰
作者：佘翔
朝代：明

青山壁立斗青莲，列嶂霞标驻列仙。安得乘风之帝所，云门咫尺听钧天。
黄山七景 其五 丹洞
作者：佘翔
朝代：明

石洞云深白日寒，鼎中砂熟跨飞鸾。若教解得刀圭诀，何处烟霞不可餐。
黄山七景 其六 汤泉
作者：佘翔
朝代：明

山中赤水泻蓬壶，水底元珠竟有无。濯发振衣堪谒帝，长生殿里合灵符。
黄山七景 其四 浮丘坛
作者：佘翔
朝代：明

仙坛高与白云平，呼吸翛然达太清。欲借浮丘珠树鹤，月明缑岭坐吹笙。
黄山七景·石床
作者：佘翔
朝代：明

綵霞为幔石为床，玉女吹箫下凤凰。不到名山深采药，桃花？复问刘郎。青山壁立斗青莲，列嶂霞标驻列仙。安得乘风之帝所，云门咫尺听钧天。龙湫万片白云寒，中有玉龙日夜蟠。长啸一声龙欲起，明珠如月镜中看。仙坛高与白云平，呼吸翛然达太清。欲借浮丘珠树鹤，月明缑岭坐吹笙。石洞云深白日寒，鼎中砂熟跨飞鸾。若教解得刀圭诀，何处烟霞不可餐。山中赤水泻蓬壶，水底元珠竟有无。濯发振衣堪谒帝，长生殿里合灵符。山下溪流曲曲斜，春风吹落武陵花。渔郎若问桃源路，鸡犬云中别有家。
黄贞甫读书灵隐寺禅楼赋赠
作者：佘翔
朝代：明

之子穷经处，高楼拱翠峦。龙疑盘洞壑，凤欲啄琅玕。星斗挥毫乱，烟霞拂枕寒。支床鸡骨在，临别劝加餐。
龙泉歌赠黄尧衢
作者：佘翔
朝代：明

黄生落笔驱飞电，词赋未逢狗监荐。腰间佩剑不知年，三尺龙泉铁一片。此铁淬自昆吾溪，切玉纵横如切泥。精爽时时腾碧汉，寒芒夜夜伴青藜。风胡不作欧冶死，古狱斸来今在此。匣中偃蹇一悲鸣，水掣鲸鲲山锉兕。虎头绶解龙鳞开，魑魅魍魉见之且号哀。千秋神物风尘里，望气何人复姓雷。君不见淮阴未遇时碌碌，甘受少年胯下辱。一朝仗剑起登坛，佐汉功成建大纛。黄生年少气如虹，节侠分明国士风。不分铅刀称一割，直将长剑倚崆峒。我为剑歌君为剑舞，慷慨欷歔泣下如雨。千金剑术高自许，肝胆终当结明主，不见东北烽烟飞白羽。
贫女吟
作者：佘育
朝代：明

旧丝织尽复新丝，辛苦终朝不下机。只恐与时花样别，不堪裁作嫁人衣。
重过大梁坡台废寺有感
作者：佘育
朝代：明

古寺无僧门半扃，重来往事暗伤神。一株残柳犹青眼，似识当年系马人。
云路
作者：佘锦
朝代：明

驱车出东门，日午尚如雾。一水任潆洄，隔溪人唤渡。木末隐青山，渚禽不可数。松叶覆吾杯，松根络吾步。沙际千片云，天外双塔布。乐哉人未知，渔灯照归路。
西山
作者：佘锦
朝代：明

频年望西山，不踏西山路。冠者五六人，今始纵余步。野径自盘纡，绀宇半新故。云深鸟数啼，树密凉先吐。榕根络断崖，石栏曲折布。俯视百千家，何门有走兔。谁谓清泠场，未足展怀素。落景混孤钟，携手各相顾。筵罢咏而归，馀音似曲度。
鉴江
作者：佘锦
朝代：明

长江白于练，一桥乃横束。齧石碎波声，十里泻冰玉。过客脍鲜鳞，炉头秋酿熟。饮罢自閒行，何必多舆仆。落日照空山，回光连渚绿。奈有僦居人，两岸杂歌哭。睹事若伤心，也应长闭目。
锦岩
作者：佘锦
朝代：明

好山如美人，贵肉宁贵骨。台榭其妆奁，草花其肤发。少之而媚生，多之则态没。伊岩自何来，观者神顿发。朱栏引清风，绀宇留明月。虽近歌舞场，真形亦昭揭。白石却嶙峋，游人不敢伐。如其在僻郊，万古犹傲兀。
燕来
作者：余咏
朝代：明
体裁：五言律诗

何物天边燕，随时到海滨。喃喃如叙旧，涏涏欲迎人。花雨沾衣黑，芹香入唾新。不关愁见汝，为忆故园春。
句
作者：余善
朝代：明
体裁：句

长桑树烂金鸡死。壶中天地小如瓜。
追和张外史游仙诗·其一
作者：余善
朝代：明
体裁：七言绝句

鸾书趣燕五城东，下视星辰在半空。行过摇台重回首，玉清更在有无中。
追和张外史游仙诗·其七
作者：余善
朝代：明
体裁：七言绝句

春宴瑶池日影高，乌纱巾上插仙桃。长桑树烂金鸡死，一笑黄尘变海涛。
追和张外史游仙诗·其二
作者：余善
朝代：明
体裁：七言绝句

虎豹耽耽守帝阍，银湾水气晓氤氲。石榴花下霓裳队，竞染香云制舞裙。
追和张外史游仙诗·其五
作者：余善
朝代：明
体裁：七言绝句

溪头流水饭胡麻，曾折璚林第一花。欲识道人藏密处，一壶天地小于瓜。
追和张外史游仙诗·其八
作者：余善
朝代：明
体裁：七言绝句

高驾飙车过大瀛，神官报道褚三清。新裁鹅管银簧涩，一曲元云鼓未成。
追和张外史游仙诗·其六
作者：余善
朝代：明
体裁：七言绝句

不到麟州五百年，归来风日尚依然。稚龙化作雪衣女，来问东华古玉篇。
追和张外史游仙诗·其四
作者：余善
朝代：明
体裁：七言绝句

飘飘天乐下珠庭，又从麻姑降蔡经。麟脯凤脂皆可齧，长镵何必斲松苓。
追和张外史游仙诗五首
作者：余善
朝代：明

鸾书趣燕五城东，下视星辰在半空。行过瑶台重回首，玉清更在有无中。城阙芙蓉晓未分，身骑金虎谒元君。青童不道天家近，笑指空中五色云。溪头流水泛胡麻，曾折琼林第一花。欲识道人藏密处，一壶天地小于瓜。不到麟洲五百年，归来风日尚依然。稚龙化作雪衣女，来问东华古玉篇。春宴瑶池日景高，乌纱巾上插仙桃。长桑树烂金鸡死，一笑黄尘变海涛。
追和张外史游仙诗五首·其一
作者：余善
朝代：明

鸾书趣燕五城东，下视星辰在半空。行过瑶台重回首，玉清更在有无中。
追和张外史游仙诗五首·其三
作者：余善
朝代：明

溪头流水泛胡麻，曾折琼林第一花。欲识道人藏密处，一壶天地小于瓜。
追和张外史游仙诗五首·其二
作者：余善
朝代：明
体裁：七言绝句

城阙芙蓉晓未分，身骑金虎谒元君。青童不道天家近，笑指空中五色云。
追和张外史游仙诗五首·其五
作者：余善
朝代：明

春宴瑶池日景高，乌纱巾上插仙桃。长桑树烂金鸡死，一笑黄尘变海涛。
追和张外史游仙诗五首·其四
作者：余善
朝代：明

不到麟洲五百年，归来风日尚依然。稚龙化作雪衣女，来问东华古玉篇。
题顾玉山淡香亭
作者：余善
朝代：明
体裁：七言律诗

玉女乘鸾下绛霄，梨云漠漠带香飘。帘开淡月香初发，雪满柔条暖未销。花下洗妆时载酒，亭前度曲夜吹箫。主人爱客情怀好，折简频烦远见招。
杜子将归楚赋送
作者：余增远
朝代：明
体裁：七言绝句

春风春水太无情，有客无家问去程。黄鹄矶头斜照下，断肠玉笛武昌城。
懒庵歌
作者：余士奇
朝代：明

眺望市廛间，海色明沙浦。中有懒庵人，偃仰长寄傲。薄宦今倦游，脱冠挂神武。飘然归去来，卜筑江之浒。野鸡离樊笼，广漠阔纵步。任性率所之，束缚良觉苦。我狭宇宙宽，折腰何足道。有时客至问起居，十日五日头不梳。閒尝扪室枕书卧，推窗搔首空踟蹰。科头揽衣出见客，草满庭除尘满榻。疑是希夷梦觉初，却向儿童觅巾袜。不问家有无，但知留客饭。脱粟蔬为羹，盘飧无兼馔。相期意不浅，物薄交始淡。宾主各尽欢，方外客疏散。尊空常作酒徒呼，把臂谁能青白眼。醉来送客不出门，一倒颓然不知晚。发声朗诵李杜诗，句读不成多脱简。噫嘻乐哉，懒庵之乐谁与同，缅思往事如转蓬。人生百年忽已老，何必出龊形骸中。世人弃懒庵，懒庵亦自弃。睚眦徒相煎，安得閒无事。君不见嵇山睥睨箕踞时，王公大人亦何为。田窦宾客相倾轧，翟门罗雀无盈歉。自兹笑流俗，此乐知者希。何如懒庵子，坦然共忘机。请君歌一曲，予乐和尔歌，世路茫茫奈尔何。
淇县谒武公祠
作者：余子俊
朝代：明
体裁：五言律诗

昔闻淇澳水，今过武公乡。清远灵沙静，幽深草树荒。筼筜常梦竹，蘋藻未登堂。睿圣名千古，高风耿不忘。
栖霞
作者：余孟麟
朝代：明
体裁：五言律诗

灵区支短策，异草摄长生。昼树苍鼯戏，春泉白鹿行。三台陵斗绝，千佛瞰云平。不管齐梁代，晨昏磬自鸣。
登岱·其一
作者：余孟麟
朝代：明
体裁：七言律诗

海色高褰岳色寒，天门西望接长安。瑶梯尽向烟中挂，灵薤堪从石上餐。谁道传声非汉畤，尚馀封树是秦官。凌风欲跨苍龙去，花落星坛露未乾。
登岱·其二
作者：余孟麟
朝代：明
体裁：七言律诗

六传飞扬十二城，采风兼作采真行。当檐日月窥琼箓，入夜琅璈礼玉清。虎观乱泉为雨泻，鲸楼怪石作钟鸣。登封坛上神君在，惯有吹笙待鹤迎。
习编修父弃教职就封还乡
作者：余学夔
朝代：明
体裁：七言律诗

菖蒲叶绿雨新晴，皤首翩翩出禁城。内翰已颁新赐敕，广文宁厌旧时名。送行独怆贤郎意，归去难胜故国情。圣世清江停棹处，晚年重与白鸥盟。
寄康彦明
作者：余学夔
朝代：明
体裁：七言律诗

旅泊蹉跎忽暮年，结茆还在潞河边。容颜不遣都人识，消息多因使者传。赋罢晓挥池上笔，酒酣宵汎月中船。明年知遂归休志，会出东门设祖筵。
梁知府之交阯
作者：余学夔
朝代：明
体裁：七言律诗

阙下相逢正白头，城南送饯值清秋。九重恩命新君出，万里江山旧日游。吏识铁冠前御史，民瞻皂盖古诸侯。南交部里兴文教，岂减文翁在蜀州。
玉泉流虹
作者：余学夔
朝代：明
体裁：七言律诗

石泉飞下碧嵯峨，溅玉跳珠湿薜萝。影落半空悬素练，光垂一带泻银河。朝宗远汇沧溟水，分注时添太液波。几度上林花落处，偏因流向御沟多。
玩易斋
作者：余学夔
朝代：明
体裁：古风

冬至阳气应，仲夏阴始临。阴阳递往复，寒暑互相寻。伏羲探元化，易理何其深。奇耦陈卦象，人文宣至今。彖爻本周辞，造诣何骎骎。仲尼续韦编，斯道寔所任。蔼蔼伊川言，泠泠康节吟。卓哉朱夫子，众理会其心。后贤缵遗绪，钻仰竞光阴。寄言来学者，视此瑶华音。
琼岛春云
作者：余学夔
朝代：明
体裁：七言律诗

祥云天上拥瑶岑，缥缈絪缊接上林。光绚九重频捧日，阴连万井欲为霖。三春暖湿花枝重，九陌晴涵树色深。何必蓬瀛沧海去，从龙长想此登临。
芦雁
作者：余学夔
朝代：明
体裁：古风

金气凝寒关塞秋，平沙猎猎黄云浮。雁行惊起望南至，阵阵摩天下平地。湖田八月菰米熟，戛戛长鸣食还宿。天阔曾无矰缴忧，稻梁满眼复何求。上林带书今已矣，郝公通问应莫比。未若逍遥远浦中，黄芦飒飒秋风里。
蓼莪庵·其一
作者：余学夔
朝代：明
体裁：古风

凉风飒以凄，浮云荡无涯。蝼蛄俟秋急，春华已无滋。感兹动中曲，悠然兴我思。
蓼莪庵·其三
作者：余学夔
朝代：明
体裁：古风

烦忧令人劳，怨彼风木号。栖栖无所托，蓼莪已成蒿。至恩谅难酬，漠漠苍天高。
蓼莪庵·其二
作者：余学夔
朝代：明
体裁：古风

我思亦何由，悲泪应心流。念彼泉下亲，一往不可求。容音邈难遇，能不增烦忧。
蓼莪庵·其四
作者：余学夔
朝代：明
体裁：古风

天高不可极，岁月还蹉跎。逝者益易疏，生者其奈何。泪流渍胸臆，忽忽将成河。
赋得莲花峰送陈参政士启归山东
作者：余学夔
朝代：明
体裁：古风

泰山入浮云，傍有莲花峰。神秀结坤舆，青天削芙蓉。翠色干苍旻，奇气蒸鸿濛。登跻豁壮怀，万里归眼中。三岛缈一发，嵩华青无穷。我闻舜巡狩，秩祀先岱宗。何时相遗迹，激烈怀高风。
赠方知府赴绍兴
作者：余学夔
朝代：明
体裁：七言律诗

会稽为郡古来称，万壑千岩绕郡城。五马试从今日去，一钱终羡昔贤名。长河曙月孤帆影，高树流莺两岸声。别后定知官况好，黄堂应似柏台清。
远游篇赠杨以任
作者：余学夔
朝代：明
体裁：古风

少年惜然诺，结交世上英。金羁络骏马，万里重横行。衣袍艳艳锦带赤，吴钩烱烱双龙鸣。自拟掉鞭游洛下，还思谈笑过吴城。扬帆历海外，倏忽如旅蓬。南来几度时，名满江湖中。风吹白浪如银屋，大舶中流八千斛。青蛾皓齿共徘徊，急管繁弦互追逐。偶然贳酒都城游，客来解却千金裘。移山转海不作色，倾情泻意无所求。鲁连子，李谪仙，澹荡与汝皆同然。浮名富贵两安在，千古惟称尚父贤。
送吕佥事升考满还福建
作者：余学夔
朝代：明
体裁：七言律诗

衣绣乘骢似旧时，风霜行处有人知。闽山按节丹心苦，凤阙承恩白发垂。关树浦云仍独往，素琴孤鹤谩相随。十年直道终无改，老去人传柳士师。
送罗秀才赍郡志诣北京还乡
作者：余学夔
朝代：明
体裁：古风

君不见庐陵节义高天下，白璧黄琮等光价。益公事业照乾坤，六一文章耀金马。后来作者杨与文，孤忠激烈万人群。云路才华多衮衮，林泉隐逸何纷纷。古往今来几千载，梦寐长怀见风采。冰壶玉鉴光若存，大镛金钟声尚在。国朝功业冠虞唐，考图稽古遍遐方。中州图志不可后，万里奉册趋明堂。词垣展玩生颜色，却笑疏遗三太息。明珠鱼目尚纷纭，侈进纵横更遗佚。蓟门秋雨鸣归鸿，锦筵朝别城门东。赤县霜清菊花白，金台酒操玻瓈红。沙头酒尽朔风起，无限乡情逐流水。明朝客别向江南，碧树寒云千万里。
送胡中书教授临江
作者：余学夔
朝代：明
体裁：七言律诗

十载抽毫侍御筵，传经乡郡理归船。天低玉笥浮云外，水绕清江夕照边。宾馆春醪从客醉，凤池诗句许人传。养亲正喜乡园近，何似临岐更惘然。
七旬生日蒙诸君诗赠奉答兼有追慨·其一
作者：余寅
朝代：明
体裁：七言律诗

寂寂寒灰故不然，星星宿火绝无端。齿牙未必真相借，髀肉何须苦自叹。皦日行空都莽荡，閒云在水自汎澜。故人真是天留住，不记田间旧竹冠。
七旬生日蒙诸君诗赠奉答兼有追慨·其三
作者：余寅
朝代：明
体裁：七言律诗

世事何曾赖木强，俗情端不羡疏狂。从来一节堪天壤，未必千秋在庙廊。海谷投竿云总绿，江壖披襫雨初黄。看来不是神仙相，琥珀空劳发夜光。
七旬生日蒙诸君诗赠奉答兼有追慨·其二
作者：余寅
朝代：明
体裁：七言律诗

愁来何事好开襟，微雨初收正薄阴。百道诏书山海使，万年天步野人心。黄河命脉安如昨，紫塞风烟净到今。太祝祠官俱望幸，几时清跸翠华临。
九日沈徵父周国雍二选部邀游清凉山寺
作者：余寅
朝代：明
体裁：七言律诗

指点禅关处处清，偶因佳节作山行。无端秋满祇陀树，有漏人投舍卫城。白草不知残照合，青山忽放大江平。此中旧事君休问，我辈今来足主盟。
从张大司马湖上雨归
作者：余寅
朝代：明
体裁：五言律诗

冒雨怜于迈，从公又雨还。万山知汝健，双屐笑人閒。穷海玄阴积，空堂朔气班。登楼高自遣，犹得俯尘寰。
侍司马公发疃亩至茂屿十六韵
作者：余寅
朝代：明
体裁：五言排律

遵渚有馀清，看人白鸟明。遥分平野色，乍入大江声。旋旋空濛失，嶷嶷积翠生。短柽当岸立，老鹳逐陂行。进艇枯河涩，扶筇绝巘轻。危峦骖别榭，神瀵堕前楹。日月频挥掷，山川暂合并。双眸凝不极，一啸意难平。壮志听鶗鴂，高怀讯杜蘅。交情多险巇，世事太纵横。珍重鲥鱼脍，寻常竹笋羹。奕过天再旦，卧至日西倾。有地恣幽讨，无时解宿酲。乾云栖老石，苦雾罩荒坪。万虑缘于俗，千年好是名。沧洲鸥鹭在，敢愒旧时盟。
傅侍御行
作者：余寅
朝代：明
体裁：古风

傅御史，累绶都官正，自此何独东来泛江汜。泽国荒唐泣泰阴，绝与周庐不相似。山川呵护纵有灵，巳走风尘四千里。今人皆言御史好，君为御史官不保。信州给事我友人，急难疾于风雨蚤。乔君李君真丈夫，忧来万事青天孤。乃知富贵不足有，昨日内召今泥涂。禺�之神黄帝子，掌我东海万年祀。岁岁冯夷供肃将，玄幢出没波涛驶。蛟螭充巨割，鼋鼍当小鲜。江豚纷百拜，窫窳赞大贤。焦釜漏无极，柱在洪荒前。绿字大于斗，高颂三山镌。骤尔闻之魂直洒，君来对之何不可。尔时溟涨倍往日，天吴横决崩雷疾。水府茫寒未易寻，咫尺吁嗟风又失。烛龙之事毋尔为，又况不在东南陲。昆崙使者传双翼，今年未讯扶桑枝。劝君且饮东海水，劝君且飧东海米。朝廷恩数良巳多，放君白日来蹉跎。
哭思质王中丞绝句·其一
作者：余寅
朝代：明
体裁：七言绝句

涨海连天无尽期，子胥日夜泛鸱夷。西风作浪鲸鲵泣，潮去潮来总自知。
哭思质王中丞绝句·其二
作者：余寅
朝代：明
体裁：七言绝句

曾提一剑大荒西，落日旗翻太白低。石马墓前高几尺，萧萧风雨夜闻嘶。
太息行送姜太符黄门北上谒补太符尝以言谪广昌边尉既服阙乃北
作者：余寅
朝代：明
体裁：古风

太息复太息，霜风疾如织。急霰堕阴崖，涕下不可拭。英雄流浪若漂梗，神采不发空项领。忧来匕箸忽欲堕，且尔进前呼舴艋。我自揶揄人，人亦睚眦我。何能剖向渠，许大真礧砢。往年曾问昭馀祈，可怜无水照须眉。飞狐关外黄鼠肥，朝餔夕餔徒自嘻。量移忽经具区泽，皇天降割真太迫。草土微臣祗皮骨，扶向人前欲谁藉。长安道上多倥偬，不似当时行步工。湛卢黯惨色屏营，天子正坐飞廉宫。飞廉可望不可即，羁旅伤心看列戟。狂霾终岁沈蓟丘，易得蹉跎在京陌。丈夫如海任流澌，安能穷守妻与儿。双眸浩荡有如此，得意云霄竟是谁。
少司马范公邀游溪隐二首·其一
作者：余寅
朝代：明
体裁：五言律诗

杳杳知何处，飘飘不自持。精神知地别，耳目恨来迟。莽荡千峰出，虚空万象披。晚来岚气合，不辨有推移。
少司马范公邀游溪隐二首·其二
作者：余寅
朝代：明
体裁：五言律诗

窟宅俨仙真，云霞亦是尘。山川劳起伏，日月借嶙峋。大海遥光起，高空爽气新。薄寒犹户牖，清梦满松筠。
张郡博归海门
作者：余寅
朝代：明
体裁：七言绝句

一路丹枫送出关，白云迢递满秋湾。钱唐千里乘潮去，看尽吴山看楚山。
挽杨宪长
作者：余寅
朝代：明
体裁：五言律诗

前路明如画，如公未可归。山川纷雨泣，天地忽霜飞。博硕皇家干，丰棱海国威。无端双白鬓，坐使万情违。
木州岭谣
作者：余寅
朝代：明
体裁：古风

莫登木州岭，岭高天地迥。悲风日夜深，豺虎纷来骋。岂无一心人，上帝不曾省。上帝不省妾有夫，上帝不省妾有姑。有夫不作庭上人，有姑不作旦暮身。一呼上帝怒，再呼上帝嗔，上帝聪明妾不辰。知汝虽餐花，知汝虽茹草。不餐并蒂花，不茹合欢草。岭脚水粼粼，岭头石皓皓。一死表吾真，区区焉足道。木州岭下无名村，中有石阙悲黄昏。不愿红颜当日存，但留白骨今人论。风雨为汝冤，葛藟为汝尊。谁家妇，满人口。木州岭，一何厚。
汪长文治具湖堂对菊
作者：余寅
朝代：明
体裁：五言律诗

逸兴大湖飞，苍茫上白衣。地行人共老，霜与菊同肥。远气通秋壑，幽晖散夕扉。杯行天汉转，直犯启明归。
沈嘉则客海陵于高生之往也作绝句寄焉·其一
作者：余寅
朝代：明
体裁：七言绝句

白发毵毵映水遥，一生长寄木兰桡。蓬莱山下深无极，闻道年来只及腰。
沈嘉则客海陵于高生之往也作绝句寄焉·其二
作者：余寅
朝代：明
体裁：七言绝句

后夜长虹下烛溪，寒江不动万峰齐。楚天只在繁星外，一望同君一倍低。
沈嘉则李宾父携尊枉饯赋别再用涯字
作者：余寅
朝代：明
体裁：五言律诗

君意尊罍近，吾心道路赊。暂时烧短烛，一醉失天涯。乌桕全无叶，款冬正著花。更欣篇翰好，多赠不为奢。
沈嘉则见过赋赠
作者：余寅
朝代：明
体裁：七言律诗

园林初霁较精神，扶杖来过满地春。故作烟霞供鸟语，急收风雨为花嗔。疏篁入户閒相得，片石当轩狎几巡。惯著绯袍怜白发，尊前更比绛桃新。
沈肩吾太史屠田叔比部饯别郊外时余下第东归
作者：余寅
朝代：明
体裁：七言绝句

剧人最是艳阳天，何地春光不可怜。君自慨慷吾自醉，忽无言语只挥鞭。
浦口别周国雍户曹
作者：余寅
朝代：明
体裁：五言律诗

卒卒竟何情，靡靡自不平。乱山高执手，孤树远吞声。精爽邀鸿鹄，芳香托杜蘅。那能轻此日，不与重吾生。
涌泉
作者：余寅
朝代：明
体裁：五言绝句

趵突回江脉，跳珠薄梵缨。勿令牛口涴，我耳与俱清。
淮上阻风
作者：余寅
朝代：明
体裁：五言绝句

大艑激风湍，长淮五月寒。客情无处住，折取楝花看。
渡滹沱
作者：余寅
朝代：明
体裁：七言绝句

一片桑乾水气昏，白云空碛大河吞。马头带得冲星剑，夜夜回看古蓟门。
游四明山二十四韵
作者：余寅
朝代：明
体裁：五言排律

泽国高寒气，秋旻廓落情。山经标特胜，仙籍侈多旌。凌厉眇三岛，遵循隘九瀛。刚风鼓蓬勃，朗宿错经营。窈窕溪初发，趑趄岭欲惊。翠涛储万斛，紫雾羃千楹。瀑迅昨宵雨，云乾此日晴。牂羊愁蹩躠，俊鹘快纵横。珞琭开屏势，琮琤引吹声。八纮真汗漫，五岳浪铿鍧。自作担簦去，难论戴釜征。葛洪原有约，禽庆独何名。孤啸神霄半，双眸大海平。华幡通太乙，藜杖倚长庚。鳷鹊遥相劈，鹍鸡午乍鸣。青菁炊作饷，白袜裹为程。喜剧歊氛绝，骄多袷袂轻。纡行蛇出谷，小坐雁分坪。矫首徇灵塔，缘袪耸化城。芝童纷出瞷，毛女恍来迎。许寂剑何往，刘纲榭巳倾。荒荒都信足，默默但盱衡。犹隘寰中在，何时海外盟。偓丰应咫尺，荐我以双琼。
独鹄篇
作者：余寅
朝代：明
体裁：古风

吾闻女荀郎，四镫挂空壁。衣带柔自缠，粉书不成画。文姬蓬跣何殷勤，酸词片片落高云。弹出笳声对笳语，莫遣河东夫婿闻。白骨宁有知，妾心良不欺，使君慎勿前致词。独鹄独鹄，使我危心不忍哭。
痴绝一首示文融
作者：余寅
朝代：明
体裁：五言律诗

霜影无端白，烟丛有意青。漫将閒岁月，强作老娉婷。苦县人难遇，雍门泪易零。生来痴绝甚，肯使一朝醒。
绿云洞
作者：余寅
朝代：明
体裁：五言绝句

华盖结空绿，洞门生昼寒。絪缊浮玉气，石上有琅玕。
自西渡至姚江作
作者：余寅
朝代：明
体裁：古风

夕发西关津，薄烟羃洄渚。安漫延其波，无冒刚涛怒。遥光忽暝灭，归翮亚相旅。轻帆信雨飞，坐久失烦暑。山椒杂野燐，夜深照石虎。历历贵者封，名卿入荒土。去者集灌木，来者艺丛楚。龌龊自有徒，幽忧不如鼠。
舒倩入闽怀赠
作者：余寅
朝代：明
体裁：七言律诗

翠水苍厓郁未开，君从何处访蓬莱。桓伊得意唯三弄，毕卓埋声祗一杯。豆蔻有香闽土在，鹧鸪无梦越王回。有人地下都相恨，何日封泥到夜台。
芦子渡
作者：余寅
朝代：明
体裁：五言绝句

风冷花飞雪，秋清水到门。醉眠船不系，江月净无痕。
讲经台
作者：余寅
朝代：明
体裁：五言绝句

飞花扫香雪，古台生白云。娑罗双树下，人去寂无闻。
赠别黄说仲
作者：余寅
朝代：明
体裁：古风

长安陌上人如蚁，不辨风霾日常紫。男儿无赖七尺强，白昼相看昏黑似。天台黄君泃且美，赤城霞气差可拟。一经何足了吾生，独挈昂藏走燕市。驺衍不作剧辛死，碣石空宫入流水。孤塾经年没野蒿，绝大鲟鱼尺有咫。由来倒屣都漫语，英雄欺人那有此。丈夫何处不伸眉，何必侯门蹑朱履。况君正是青年纪，万事俱从双鬓起，行矣黄君善自喜。
赠陈处士
作者：余寅
朝代：明
体裁：五言律诗

古道已嶙峋，鸿濛信有真。乐贫甘一世，守拙让千人。有酒堪彝鼎，无名自凤麟。因怜抱瓮者，终日汉江滨。
赤乌碑
作者：余寅
朝代：明
体裁：五言绝句

仙苑群居鹿，丰碑纪赤乌。三分遗故国，千载祝浮屠。
送包明臣之任潮阳簿
作者：余寅
朝代：明
体裁：七言律诗

闽瓯南并古明州，莽荡风烟涨海头。溪洞水腥常作雾，桄榔叶暗不知秋。琵琶洲畔蛟为窟，甲子门前蜃是楼。只有罗浮山色好，萧斋长得破孤愁。
送定于柴公观察江右
作者：余寅
朝代：明
体裁：七言律诗

旷度长才总总殊，早从茂齿握专符。云深庐岳飞长瀑，天尽鄱阳出大孤。青帝元神开首路，苍生大命在前驱。殷勤更切平生泪，未敢临风洒白毹。
送戴仲德游秣陵得高字
作者：余寅
朝代：明
体裁：五言律诗

烟雨积江皋，江声日夜劳。春方开浩荡，客自美游遨。六代存黄鸟，千山上白袍。古人都寂莫，转使酒杯高。
送李廉甫节推凤阳
作者：余寅
朝代：明
体裁：七言绝句

海薄峰回龙虎扶，古涂山国是中都。此间父老今何似，定忆高皇旧赐酺。
闻祝曼期客燕都寄赠
作者：余寅
朝代：明
体裁：七言律诗

九霄空阔若为谐，漫说长安十二街。醉后只曾谈古侠，饥来绝不告吾侪。有时偏袒金襕衸，何地狂呼绣缬鞋。曩日诸豪都莫问，夕烟衰草自荒厓。
雨中全司马公游茂屿
作者：余寅
朝代：明
体裁：五言绝句

烟莽忽离离，溪光荡不持。秋从何处到，早已白蘋知。
雨后滩行
作者：余寅
朝代：明
体裁：五言律诗

云帆未可赊，雨外更天涯。日日绵蛮鸟，山山蹢躅花。松根青艓子，溪水绿人家。见说滩头浊，朝来几尺沙。
静安八咏录三 其一 陈桧
作者：余寅
朝代：明

海波浮玉殿，宝网拂珊瑚。座上来听法，龙精即老夫。
静安八咏录三 其三 沪渎垒
作者：余寅
朝代：明

我过袁崧宅，重寻沪渎津。英雄千载下，遗垒大江滨。
静安八咏录三 其二 虾子禅
作者：余寅
朝代：明

老禅不解事，眉白鬓茎稀。曹溪一滴水，虾子作龙飞。
静安八咏录三·陈桧
作者：余寅
朝代：明

海波浮玉殿，宝网拂珊瑚。座上来听法，龙精即老夫。老禅不解事，眉白鬓茎稀。曹溪一滴水，虾子作龙飞。我过袁崧宅，重寻沪渎津。英雄千载下，遗垒大江滨。
题便面
作者：余寅
朝代：明
体裁：六言诗

洞壑天低万仞，丛枝雨立千章。岁月都从寥泬，人家半住苍茫。
题四时山水图四首
作者：余寅
朝代：明
体裁：七言绝句

芳草笼烟复笼雾，绿阴不断山如暮。落花故拂倦游人，指点前村问来路。
飞雪洞为程无过太学赋
作者：余寅
朝代：明
体裁：古风

正月柳条赤，二月柳苞拆。三月柳絮飞，须臾乱如雪。殷云杲日何缤纷，绿雨苍烟乍消歇。空怜芳泽长自有，宁信韶光不相守。伯劳卷舌哀雁鸣，昨看如雪今如帚。如雪犹且可，如帚将奈何。暂时豪健谁最别，满目繁华谁最多。一笑把君青玉斝，与君大醉柳树下。
鲁桥村
作者：余寅
朝代：明
体裁：五言律诗

半景临墟坞，双榆辟里门。秋风吹巷陌，落日散鸡豚。野外桑麻阔，山中父老尊。喧喧村酿集，赛鼓正黄昏。
同蔡抉辉夜月登侯岭
作者：余寅亮
朝代：明

高寄嶙峋望远空，九天风露散溟濛。遥连碧落星堪指，拟泛秋槎路可通。乍觉笑谈惊宿鹤，不知明月上枯桐。谁言子晋吹笙处，缥缈仙踪约略同。
秀野轩诗
作者：余尧臣
朝代：明
体裁：古风

湿翠浮草芽，空青散木杪。轻舟理横塘，归人渡清晓。栖鸦返故巢，潜鳞濯新藻。倒景淡斜晖，回飙荡晴昊。衡门夜不扃，燕坐事幽讨。落叶秋自飘，残花春懒扫。我欲往从之，税驾苦未早。挥手谢孤云，去去没苍徼。
送吴隐君南还
作者：余庆
朝代：明
体裁：五言律诗

可叹论交日，翻成钱别时。空江怜岁晚，远道念归迟。行色关鸿雁，乡心挂柳枝。殷勤一杯酒，相劝复相思。
梅城杂咏·其一
作者：余庠
朝代：明
体裁：七言绝句

柳阴深处系孤舟，钓罢归来乐自由。烂醉不知明月上，不妨风浪打船头。
梅城杂咏·其三
作者：余庠
朝代：明
体裁：七言绝句

春暖春寒布谷啼，白云深处好扶犁。閒来检点南山事，豆子苗生麦又齐。
梅城杂咏·其二
作者：余庠
朝代：明
体裁：七言绝句

钝斧磨穿石上苔，山中寒尽又春来。采樵撞著烧丹客，借问碧桃开未开。
梅城杂咏·其四
作者：余庠
朝代：明
体裁：七言绝句

黄发儿童著地眠，茸茸青草暖生烟。醒来不见阳陂犊，寻到落花流水边。
南涧渡船
作者：余志
朝代：明
体裁：七言律诗

杨柳垂阴绕渡头，孤舟横处水回流。一篙春涨沧波阔，两岸人家宿雨收。晴影镜中涵远树，橹声江上起栖鸥。南来北去川皆济，更有何人动暮愁。
纪乱歌
作者：余志
朝代：明
体裁：古风

皇明正统戊辰秋，烟尘四起天为愁。岭南寇害畏萧养，浙西盗发称宗留。更有闽沙邓茂七，纵横猖獗侵南州。官民财物全剽掠，生民性命皆虔刘。土兵拒战不能胜，官兵弃甲抛兜鍪。我辈奔驰自警愕，四顾惨黯无良谋。义士苦敌陈宁死，武夫能忾温家尤。北杨将军来守禦，罔闻军士展无筹。贼来不肯奋力战，黄旗一仆风飕飕。身骑白马凤山陨，神号鬼哭声啾啾。邑中令丞窜江右，不顾县治民之忧。赖有余尉能保障，四乡民勇誓同仇。一度贼来一度敌，誓不与共戴天仇。己巳之春消息好，延津报捷屠魁囚。功归樵郡刘挥使，天兵始至如貔貅。我邦唇齿赖馀庇，士民依旧耕田畴。奈何庐舍已非昔，地成荆棘皆荒陬。古今世事几更变，我生何以罹其尤。感兹患害痛肺腑，疮痍疾甚胡能瘳。又恐史官编不尽，临风三叹成长讴。
安乐窝
作者：余成业
朝代：明
体裁：五言律诗

高贤读易处，林壑此幽栖。萝径扶云入，石门伴鸟啼。窗断羲皇梦，碑残楚氏题。平生仰止意，此日更栖栖。
与杨用修峨眉联句
作者：余承勋
朝代：明
体裁：古风

峨眉跨金维，壮哉谁所凿。元气启洪濛，轮尻挺磅礡。巃嵷峡丁开，巑岏华灵拓。鳌戴松西移，娲鍊石东烁。翚飞夸娥轩，金覆巨灵椁。坤舆奠地轴，乾文通井络。中原五岳遗，殊域四夷扩。俯瞰小九州，高瞻迸六幕。密惟少昊都，别是蓐收橐。咽喉扼冉䮾，藩屏奠邛笮。屹然拱极尊，蠢尔截戎玃。竖亥步罕经，文命橇何略。尚憾夏纪疏，谁云张志博。管书漏茅脊，周典缺柴杓。图牒陈讵详，粉绘笔难著。上界信谲佹，异产纷纠错。白榆倚杵低，扶桑挂弓彍。暝惨双黛颦，晴熙修蛾□。螾蛭眇岣嵝，衣带小锦洛。出坪台晒经，溯州睇度索。咄哉岭称鷟，蕞尔谷名骆。六曲叠云屏，五里开雾□。高见饮津牛，虚载成梁鹊。银海烛雪山，瑶穹际云壑。郁仪回曜軨，结璘停朗轹。倒景昱两峰，先籍灿双岳。肺腑爱掩重，眸睫空鄞鄂。芒背遭且回，疏步前仍却。壳跔粘壁蜗，尺进求伸蠖。砧步得平踊，顶心涩连蹻。崟梯疲升猱，曲岪踬胡□。蚁旋缘层盘，鱼贯度崔阁。反转愁箐迷，虚扪恐萝弱。胝茧极跻攀，衔枚禁喧噱。人籁阿香应，帝阍黔赢噩。马�畏崇蹑，鹅顶戒回□。巆口掩莎栅，埼齿穿棕屩。御炫謵朋矑，射剽壶丘矐。挟纩絮寒棱，含辛避岚虐。求声嘤以鸣，陟嵬兕姑酌。汗颜触冥茫，踦趾起踧踖。匍匐困几仆，喘噫吃欲噍。重阻势则然，绝怪理难度。佛岩架仙桥，天门启神钥。羲和迟敦牂，祝融失炎熇。螮蝀处飘巅，晶象拂奔约。电笑玉女壶，星临井公簙。羽流閟碉房，方士寻圭药。取杖斸青冥，循橦入寥廓。暗复缀�蘤，明璎贯蒲藿。蠹柯苏未经，濆泉绠将涸。桐孙伯牙琴，筱翁伶伦籥。樛木宛虹盘，裂□耽虎攫。良材多沟断，文羽寡矰缴。燕龛封菉葹，蛟楣结荪药。高盖避樾张，飞轩引绥踚。美芹脆璚筒，圣泉浥玉勺。�黝森毛发，漱碧涤膈膜。翡翠波葳蕤，璠玙挺标格。赪□蝾螈丝，□□蝙蝠落。古槎鳞甲皴，绥藤徽缠缚。乱发鬖委苔，陈茵陨深箨。蓇蓉坂陆离，蘼芜阿布濩。被荔有魅魌，玩翅无媌妁。林于委青蛇，帑咮渺朱雀。葱茜千纷敷，肸蚃万挥霍。飕飗应谾谺，沆瀣呼溟漠。越驰交莽苹，采掇饶蒟蒻。仙犬声吠狺，乖龙饵糟粕。握兰佩香纫，茹芝甘蕊嚼。蓏果疑鸿衔，橘柚恣猿掠。勾度回追寻，葛由拟商彟。图经秘餐霞，离骚嗤营魄。净域少尘埃，福田非钱镈。宝幢坠天花，圣灯摇露萚。葺绒袈裟留，茗荈普贤瀹。辟支坐跏趺，那吒像趠□。雌蜺彩曜荧，圆晕金光焯。兜绵影玲珑，银色界煜爚。簴齿齧凫钟，檐牙啄□铎。秉芦折琅玕，翔光礧珠珞。方衲杂毡罽，酸韬交湩酪。黄馘皆寿康，赤髭鲜痁瘼。泠泠演呗弹，所所惊樵斫。驯麇依腊禅，哓蛙奏天乐。噣石蹲霜雕，巢枝回皓鹤。孕雾玄豹潜，吐雹蜥蜴跃。□叫木客惊，夔踞貙□嗃。孙龙授仙方，楚凤轻人爵。镠鼎形尚存，遗台望犹恪。冲襟皋壤怡，天游勃溪�。齐州指点烟，今古益丘貉。请垂达人观，勿贻俗士怍。胜贤偕夙心，嘉携果前诺。歌叩隐商皓，赋就登台绰。骖鸾怀韩曾，整骊忆式昨。济胜邀许询，远策追沈约。武陵须陶记，临海仰谢作。移文勒钟英，摛藻焕金雘。奇观匪危谈，险句谢绳削。缘情诚荒芜，聊用存矩矱。
中峰寺
作者：余承勋
朝代：明
体裁：古风

回峰藏深壑，复涧护重□。泉石多喧豗，山谷自振响。云构隔凡踪，天游极尘想。欲往从奔缘，层峦迷涤荡。
峰顶
作者：余承勋
朝代：明
体裁：七言绝句

脚头踏破翠芙蓉，直上峨眉第一峰。夜共斗牛岩畔宿，薜萝深处白云封。
桫椤坪
作者：余承勋
朝代：明
体裁：七言律诗

采药峨眉大士家，鸟呼佛见共惊讶。灵光孕石千年雪，宝树敲云五色花。涛涌岚光开法界，日浮象影踏恒沙。由来胜地多奇迹，乐奏天池两部蛙。
望忠州
作者：余承恩
朝代：明
体裁：七言绝句

高江落日片帆秋，岸上渔罾次第收。无数峰峦云雾里，舟师指点认忠州。
泛舟
作者：余承恩
朝代：明
体裁：七言绝句

芙蓉溪水三尺强，苍苍两岸花草香。若待长江新涨合，撑舟直上小茆堂。
荅草池约汎蓉溪
作者：余承恩
朝代：明
体裁：七言绝句

春来花鸟总关情，夜雨愁听不到明。怪杀主人犹病酒，晴江鼓柁放舟行。
尘
作者：余旭
朝代：明

纷纷浮世暝霏霏，来往长看满客衣。驿路每随香雾起，沙堤长逐朔风飞。丹砂功就应难染，明镜台空已觉非。自愧半生飘泊迹，畴能为我息斯机。
无弦琴
作者：余旭
朝代：明

何人千里寄孤琴，有轸无弦恨转深。花落不随流水调，月明空忆越江吟。久惭石上难留兴，每负灯前独赏心。遥忆伯牙千载后，惟君与我是知音。
梅魂
作者：余旭
朝代：明

春早幽寻雪未乾，冰肌寥赖月中寒。魄依东阁吟边返，影落孤山梦里残。怨断宫妆嗟别久，曲终羌曲吊归难。几回忆得罗浮事，醉舞东风更倚栏。
游丝
作者：余旭
朝代：明

弄影晴空处处奇，轻浮偏住落花枝。千经暗织春情懒，万缕閒萦昼景迟。带雨依微牵露网，因风撩乱藉蛛丝。何人为报天孙道，欲制云绡得几时。
白雁
作者：余旭
朝代：明

传书曾听渡金河，万里霜翎带雪过。夜傍星桥珠错落，朝飞露渚玉婆娑。横江影动沧波白，背月辉澄素练多。莫道衡阳归路杳，海天风景易蹉跎。
睡蝶
作者：余旭
朝代：明

暝宿园林昼日长，芳心冉冉惜馀光。不禁涧底风泉冷，偏爱花间露叶香。梦怯林莺啼上苑，魂随野草落荒塘。未知曾见庄生否，懒却寻香过画墙。
霜花
作者：余旭
朝代：明

铅华积素瑩娟娟，布粟成花有底妍。万点珠星凝碧瓦，千枝粉干缀银笺。江桥曙色迷行骑，草塞寒光接远天。自是南琛风景薄，若为佳瑞兆丰年。
霜花
作者：余旭
朝代：明
体裁：七言律诗

铅华积素莹娟娟，布粟成花有底妍。万点珠星凝碧瓦，千枝粉干缀银笺。江桥曙色迷行骑，草塞寒光接远天。自是南琛风景薄，若为佳瑞兆丰年。
海会寺联
作者：余昂
朝代：明
体裁：联

终日解其颐，笑世事纷坛，曾无了局；经年坦乃腹，看胸怀洒落，却是上乘。
将之金陵舟次古虞侯关
作者：余晋祺
朝代：明

如梭舴艋逐仍留，家有慈亲亦远游。作客一身轻似燕，依人万事拙如鸠。已无税课酬关吏，剩有琴书度素秋。遥望金台春尚早，遐心先寄古虞侯。
送万彦和佥宪之粤
作者：余曰德
朝代：明
体裁：七言绝句

系马花间挂玉鞭，毵毵堤柳乱鸣蝉。河梁自是销魂地，此日因君倍黯然。
书竹溪僧扇
作者：余月汀
朝代：明
体裁：七言绝句

碧玉千竿水一溪，风光绝胜瀼东西。山僧定起不知午，满地绿阴沙鸟啼。
暮春出城饮田家
作者：余月汀
朝代：明
体裁：七言律诗

朝曦流彩射疏棂，睡起披襟步出城。山鸟乱啼如有意，野花无数不知名。信潮催上风初急，细雨欲来诗未成。一笑且投村舍饮，坐听田父话春耕。
舟中
作者：余月汀
朝代：明
体裁：五言律诗

远水浮高汉，扁舟载夕晖。人家随岸断，沙鸟背帆飞。俗况消村酒，新寒恋布衣。片云何处起，先我向南归。
蚤秋
作者：余月汀
朝代：明
体裁：七言律诗

山院梧桐阴未稀，西风连日撼柴扉。水香湖上莲房嫩，雨足篱根豆荚肥。爱月未能捐故扇，听砧因想到寒衣。莼鲈味似当时否，张翰扁舟不见归。
予在告李孝父枉顾
作者：余有丁
朝代：明
体裁：五言律诗

半月疲朝谒，深惭侍从年。悔非知已少，愚肯受人怜。司马贫为病，嵇生懒自便。归家无不可，犹喜及春前。
五日晓霁山行
作者：余有丁
朝代：明
体裁：古风

早出驿东门，仰见朝日暾。曈昽初旭忽明灭，四山尚带雨馀痕。草际烟浮湿不见，乱云巳散俄复屯。堤边弱柳低不举，沙上轻鸥飞乍翻。划然风回霁色开，山势回合来如奔。繇来山灵为我邀芝驾，故遣雨师洒润清郊原。不者昨晴今却雨，倏忽之间变朝昏。明晨日观峰头宿，将披若木探天根。
偶述
作者：余有丁
朝代：明
体裁：古风

嗟余负幽癖，思凌九州外。一朝向中山，风吹女萝带。以此激孤怀，喟然志弥迈。况乃阳春滋，韶光遍岩濑。湖波明树间，石色含烟媚。开尊近鱼鸟，赏以崇深会。拊化契冥诠，孤往复奚碍。抗手谢故交，飘然脱尘籁。
兖州逢游使君
作者：余有丁
朝代：明
体裁：五言律诗

沬水接天平，回舟两日程。茅茨周俗旧，邑里禹王名。天远低垂野，沙明曲抱城。宦游真足适，到处有逢迎。
兰
作者：余有丁
朝代：明

何处幽香扑酒樽，洲中杜若畹中荪。纫来为佩裁为服，不许薋葹挂荜门。
别湖庄
作者：余有丁
朝代：明
体裁：七言律诗

年来屏迹大湖滨，共说先生隐是真。此日忽随青雀舫，逢人不制白纶巾。烟霞应解牵行骑，猿鹤终能迟主人。无奈骊驹催物役，野心仍自恋湖春。
即事
作者：余有丁
朝代：明
体裁：七言律诗

夜分绫被春寒重，晓际花砖日影无。通籍未尝关请谒，上书何必乞江湖。圣朝无阙堪焚草，清署何妨独据梧。骑马人谁题尺牍，闭门吾欲著潜夫。
城南泛舟
作者：余有丁
朝代：明
体裁：五言律诗

蹑屩城南出，人疑谷口耕。川原随坐得，云日并舟行。世事看罗雀，幽怀属听莺。会当投白社，此地学无生。
望岱
作者：余有丁
朝代：明
体裁：古风

岱山望不极，望望雨中灭。云送近山来，风吹微雨歇。前村树若荠，远溆洲如月。林花红欲然，涧草香逾烈。蝶翻閒过幔，鸟鸣偏近辙。旁瞩万象妍，遐视千里豁。何异乐游原，矧乃清和节。不惮冲泥行，泠然清兴发。寄辞宦游人，随地可怡悦。
舟中怀张李二山人
作者：余有丁
朝代：明
体裁：七言律诗

归山半载又辞山，小桂茸茸不可攀。欲伴渔樵今未得，相从麋鹿尔何閒。天涯踪迹飞蓬外，岁暮阴阳过鸟间。倚棹不言思往事，伤心容易二毛斑。
送张崌崃
作者：余有丁
朝代：明
体裁：五言律诗

客行新霁后，曙色启城头。晓径穿云湿，春塘带雨流。江蓠牵客思，山鸟唤春愁。底事新芳歇，王孙不可留。